Фемостон® 1/10 | medu.uz - Дорилар ҳақида маълумотлар ўзбек тилида\nHome Йўриқномалар Фемостон® 1/10\nПрепаратнинг савдо номи: Фемостон® 1/10\nфаол модда: 1 таблетка 1 мг эстрадиол сақлайди;\nёрдамчи моддалар: лактоза моногидрати, гипромеллоза, маккажўхори крахмали, сувсиз коллоид кремний диоксиди, магний стеарати; плёнка қобиғи: Опадрай OY-1-7000 оқ (гипромеллоза, полиэтиленгликоль 400, титан диоксиди (Е171));\nфаол моддалар: 1 таблетка 1 мг эстрадиол, 10 мг дидрогестерон сақлайди;\nёрдамчи моддалар: лактоза моногидрати, гипромеллоза, маккажўхори крахмали, сувсиз коллоид кремний диоксиди, магний стеарати; плёнка қобиғи: Опадрай II 85F27664 кулранг (поливинил спирти, титан диоксиди (Е171), макрогол 3350, темир (II,III) оксиди (Е172)).\n1 мг эстрадиол сақловчи таблетка: думалоқ, икки ёқлама қавариқ, бир томонида “379” гравировкаси бўлган, қобиқ билан қопланган, оқ рангли таблеткалар;\n1 мг эстрадиол ва 10 мг дидрогестерон сақловчи таблетка: думалоқ, икки ёқлама қавариқ, таблетканинг бир томонида “379” гравировкаси бўлган, қобиқ билан қопланган, кулранг рангли таблеткалар.\n1 мг эстрадиол ва 10 мг дидрогестерон сақловчи Фемостон препарати қўлланганида, мунтазам ҳайз кўришсимон реакциялар (ўртача давомийлиги 5 кун бўлган бекор қилиш қон кетишлари) 89% аёлларда кузатилган. Ҳайз кўриш одатда ўртача циклнинг 28 куни бошланган. Ёриб ўтиш бачадон қон кетишлари ва/ёки қонли ажралмалар даволашнинг биринчи 3 ойида тахминан 23% ва даволашнинг 10-12 ойларида – 15% аёлларда қайд қилинган. Аменорея (қон кетишини ёки қонли ажралмаларнинг йўқлиги) даволашнинг 1 йили даври давомида 21% циклларда кузатилган.\n1 мг эстрадиол ва 10 мг дидрогестерон сақловчи Фемостон препаратини олган аёлларда умуртқа поғонасининг бел қисмида суяк тўқимасининг минерал зичлиги (СТМЗ) 5,2%±3,8% га ошган. Умуртқа поғонасининг бел қисмида СТМЗ Фемостон 1/10 билан даволашда 93,0% аёлларда ошган ёки ўзгармасдан қолган.\nФемостон шунингдек сон суягининг СТМЗ хам таъсир қилган. Фемостон 1/10 билан 2 йил даволашдан кейин СТМЗ сон суягининг бўйнида 2,7%±4,2% (ўртача қиймат±стандарт оғиш), суякнинг вертел соҳасида 3,5%±5,0% (ўртача қиймат±стандарт оғиш) ва Варда учбурчагида 2,7%±6,7% га (ўртача қиймат±стандарт оғиш) ошган. Фемостон 1/10 билан даволашдан кейин 67-78% аёлларда сон суягининг 3 соҳасида СТМЗ мувофиқ ошган ёки ўзгармасдан қолган.\n0-24 (пг*с/мл) 725 (270) 4767 (1857) AUC\n0-24 (нг*с/мл) 112,7 (55,1)\nОлдингисиФемостон® 1/5 Конти24.06.2021\nФемостон® 2/10 24.06.2021Кейингиси


ИнтерФУТБОЛ :: Санжар ТУРСУНОВ: «Ҳамма нарсани пул ҳалқилавермайди»\n- Санжар, Қатарнинг «Ал-Харайтият» клуби билан келишув қай тарзда амалга ошди?\n- Қатар жамоаси ноябрь ойида расмий таклиф билан чиққан эди. Музокаралар ўшандан бери давом этди. Декабрь ойи ўрталарида ҳар икки томонни қаноатлантирадиган келишувга эришдик. Қатарга етиб бордим, у ерда тиббий кўрикдан ўтгач, шартномага имзо чекдим.\n- Битим 1,5 йилга тузилди, де-йишяпти. Бу маълумотни тасдиқлайсизми? Таништирув маросими қачонга белгиланган?\n- Ҳа, бу тўғри маълумот. Айнан шунча муддатга шартнома имзоладим. Ҳозирда машғулотларда иштирок этяпман. Таништирув маросими ҳақида ҳали аниқ маълумот беришмади. Менимча, тақдимот «Ал-Садд»га қарши кечадиган ўйин олдидан ўтказилса керак.\n- Бу клубнинг таклифи сизни нимаси билан ўзига қарата олди? Фақат молиявий томоними ёки Қатар футболи сизга бегона бўлмагани учунми?\n- Пул ҳар доим ҳам ҳамма нарсани ҳал қилавермайди. Биринчи галда бу клубнинг янги трансфер бозори очилмасидан қизиқиш билдиргани эътиборимни тортди, чунки аниқ таклиф билан чиқишганди. Келишувга эришиш ҳам қийинчилик туғдирмади. Шартнома бандлари бўйича тезда келишиб олдик. Энг муҳими, менга Қатар, хусусан, Доха шаҳри жуда ҳам ёқади. 2011 йили ушбу мамлакатда ўтказилган Осиё чемпионатидаёқ бу шаҳар мени ўзига мафтун қилганди. Ҳам «Умм-Салал», ҳам «Ал-Харайтият»га ўтишимга асосий сабаблардан бири ушбу мамлакатнинг ёқиши бўлган.\n- Аслида, «Умм-Салал»дан кетишингизга нима сабаб бўлганди?\n- Мазкур клуб янги шартнома таклиф қилганди, лекин шартлар менга маъқул келмади. Натижада икки томоннинг ўзаро розилиги билан жамоани тарк этдим.\n- «Ворскла» варианти ўша пайт пайдо бўлганмиди ёки Полтава клубидагилар «Сиз учун ҳамиша эшигимиз очиқ», дейишганмиди?\n- Шу гапингиз тўғри. «Ворскла»дан кетаётганимда ҳам клуб раҳбарлари ва мураббийлар штаби билан яхши кайфиятда хайрлашган эдик. Ўшанда улар «Санжар, истаган пайтда қайтиб келишинг мумкин», дейишганди. «Умм-Салал»ни тарк этаётганимни эшитгач, дарҳол алоқага чиқишди ва мен яна Украина чемпионатига қайтдим.\n- «Ворскла»нинг футболчилардан қарздорлиги сақланиб қолаётган экан. Буни жамоа футболчилари, хусусан, ўзингиз ҳам маҳаллий матбуотга берган интервьюнгизда айтдингиз. Вазият ижобий томонга ўзгармадими?\n- Ҳақиқатан ҳам шундай. Энг кам қарздорлик мендан бўлса керак. Чунки Полтава жамоаси сафига сентябрь ойида бориб қўшилгандим. Юқорида пул ҳамиша ҳам роль ўйнайвермайди, дедим. Футболда шундай пайтлар бўладики, сиз учун ўйин амалиёти биринчи даражага чиқади. Спорт формамни ушлаб туриш учун ҳам «Ворскла»га қайтишга тўғри келган. Боришимдан олдин Украина клубидаги шароитни билардим. Вазият деярли ўзгармаган, лекин секин-асталик билан бўлсада, қарзларни узишяпти.\n- Ҳозир қаерда яшаяпсиз? «Ал-Харайтият» томонидан алоҳида уй берилдими? Ҳар ҳолда шароитлар ёмон бўлмаса керак?\n- Ҳаммаси яхши. Ҳозирча меҳмонхонада турибман. Тез орада клуб ажратган алоҳида уйга кўчиб ўтаман.\n- Жамоа билан танишишга улгурдингизми?\n- Бош мураббий илк машғулотимдаёқ ҳамма билан таништирди. «Умм-Салал»да ўйнаб юрган кезларим уларнинг айримларини танирдим. Таркибда мендан ташқари Бразилия ва Марокашдан келган легионерлар бор. Шу кунларда сафимизга яна бир хорижлик футболчи келиб қўшилиши керак.\n- Мураббий хорижликми? У билан гаплашиб олдингизми?\n- Ҳа, бош мураббий хориждан. Илк машғулотим олдидан гаплашиб олдик, ўз талабларини айтди.\n- Жамоа 13та ўйиндан 7тасида мағлубиятга учраб, 10-ўринда бормоқда. Охирги поғонадаги клуб билан 3 очколик фарқ бор экан. «Харайтият» вазиятни ижобий томонга ўзгартира олармикан?\n- Клубимиз сўнгги икки ўйинда ғалабага эришган. Ўйлашимча, ўз ўйинини топиб оляпти. Ҳали олдинда учрашувлар кўп.\n- Санжар, 3 январь куни янги клубингиз таркибидаги дебют учрашувдаёқ кучли рақиб - «Ал-Садд»га қарши майдонга тушасиз. Бўлажак ўйиндан нималарни кутяпсиз?\n- «Ал-Садд» билан яқиндан танишман. Таркибида юлдуз футболчилар бор. Улардан бири - Хави. Лекин бу йилги ўйинларини кўрмадим. Ҳар қандай ҳолатда ҳам биз ғалаба учун майдонга чиқамиз.\n- Қатарга қайтганингиздан ке-йин Сардор Рашидов билан гаплашмадингизми?\n- Дохага етиб келган кунимоқ кўришдик, Қатар чемпионатига қайтганим билан табриклади. Бу томонлама ўзимни ушбу мамлакатда ёлғиз ҳис қилмайман. Сардор ўз ўйинини топиб олди, кетма-кет голлар уряпти. Унинг муваффақиятидан хурсандман.\n- Терма жамоага қайтишга ҳаракат қилишингиз керак. Бу ҳақида ҳам ўйлаяпсизми?\n- Ҳозир ўй-хаёлим шунда. Астойдил интиляпман. Терма жамоадан чақирув олишни кутиб қоламан.\n- Олий лигамизнинг ўтган мавсуми хусусида фикрингиз қандай?\n- Ўзбекистон чемпионатини фақат интернетда кўриб бораман. Чунки олий лигамиз баҳсларини трансляция қилишмайди. Жамоаларнинг турнир жадвалида эгаллаган ўринларига қараб баҳо берадиган бўлсам, «Локомотив» бу йил энг кучли эканлигини амалда исботлади.


Японияда иш. Кунчиқар юртда 14 касб бўйича меҳнат қилиш имконияти ҳақида - xabar.uz\nЯпонияда иш. Кунчиқар юртда 14 касб...\n28.12.2021 09:58 0 2261\nЯпония ташқи ишлар вазирлигининг «Махсус малака» резидентлик мақоми тизими бўйича веб-сайти ишга туширилди. Бу ҳақда Япониянинг Ўзбекистондаги элчихонаси хабар беради. Эътиборга молик жиҳати, «Махсус малака» тизими билан таништирувчи сайтнинг ўзбек тилидаги версияси ҳам мавжуд.\nЯпония ҳукумати 2019 йилнинг апрель ойида айрим саноат соҳаларида ишчи кучи етишмаслигини бартараф этиш мақсадида «Махсус малака» резидентлик мақомини жорий этди. Янги тизим мамлакатнинг муайян саноат соҳалари учун хорижлик малакали мутахассисларни саралаш, кашф этиш ва қабул қилишга қаратилган. Унга кўра, ҳамширалик парвариши, биноларни тозалаш, материаллар ва ишлов бериш саноати, саноат ускуналарини ишлаб чиқариш, электроника ва ахборот технологиялари соҳаси, қурилиш, кемасозлик ва денгиз машинасозлиги саноати, автомобилларни тузатиш ва уларга техник хизмат кўрсатиш, техник кўрик ва техник хизмат кўрсатиш, меҳмонхона, қишлоқ хўжалиги, балиқчилик саноати ва аквакультура, озиқ-овқат ва ичимликлар ишлаб чиқариш, озиқ-овқат хизматлари саноати каби 14 та касб тоифаси бўйича иш таклиф этилади.\nТалабгорлар камида 18 ёшда ва соғлом бўлиши, тайёргарлик ёки тренинг машғулотларсиз дарҳол иш бошлай олиш учун керакли кўникма ва япон тили бўйича билимга эга бўлиши керак. Касбий малака ва тил даражаси Япония ваколатли идораларининг интеграциялашган тест синови орқали аниқланади. Умумий қоида шуки, мазкур тизим бўйича номзодлар 5 йилгача ишлаши мумкин.\nЯпонияда ишлашга рухсат берувчи бошқа резидентлик мақомларидан ушбу тизимнинг асосий фарқи шундаки, тегишли босқичлардан ўтиб Кунчиқар ўлкага борган хорижликлар иш берувчидан ҳам иш, ҳам яшаш борасида кенг қамровли ёрдам олиш имконига эга бўлади. Жумладан, япон жамиятидаги тартибот ва одоб-ахлоқ қоидалари ҳақида йўл-йўриқ берилади, ижарага уй олиш, банк ҳисобини очиш, рўйхатдан ўтиш каби ҳаётий жараёнларда ёрдам таклиф этилади; япон тилини чуқурроқ ўрганиш имкони яратилади; зарур ҳолларда янги иш топишда кўмак кўрсатилади.\nВиза олиш, малака ва тил имтиҳонлари, умуман, иш бошлагунча бўлган жараёнлар ҳақида 20 га яқин тилда батафсил маълумот берилган.\nМоноэтник – бир миллатли давлат саналган Японияда иммиграция кўрсаткичи у қадар юқори эмас эди. Мамлакат ҳукумати эндиликда юзага келган ишчи кучи тақчиллигини хорижлик малакали мутахассисларни жалб этиш орқали ҳал этишни кўзламоқда.\nҲукумат мўлжалига кўра, янги тизим орқали 5 йил давомида бир неча юз минг малакали ишчи-мутахассис жалб этилади. COVID-19 пандемияси ортидан чегаралар ёпилгач, дастурни тўлақонли татбиқ этишнинг имкони бўлмади. Таҳлилчилар эпидемиологик вазият яхшиланиши билан хорижлик малакали ишчилар учун Кунчиқар юрт эшиклари очилишига умид қилмоқда.\n«The Japan Times» нашри маълумотига қараганда, 2020 йил охирида 125,8 миллион нуфусга эга Японияда 1,72 миллион хорижлик ишчи-ходим фаолият юритган. Хорижликлар улуши иш билан банд аҳолининг 2,5 фоизини ташкил этган.


Ислоҳотлар халққа хизмат қилади / ADOLAT ижтимоий-сиесий газетаси\nИслоҳотлар халққа хизмат қилади\nСудья сифатида, қолаверса, кўп йиллик тажрибаларим асосида ҳаётий хулосам шундан иборатки, жамиятда ҳар бир янгиликни ҳаётга татбиқ этиш учун, энг аввало, одамлар онги, билими, дунёқараши ўша янгиланишга тайёр бўлиши керак. Бу билан демоқчиманки, ҳаётда кўпгина қонунлар қабул қилиниши мумкин. Аммо ўша қабул қилинаётган қонунларда белгиланган нормаларга фуқаролар итоат этиши керак. Бунинг учун эса аҳолининг билими, сиёсий дунёқараши шаклланган бўлмоғи лозим.\nЎзбекистон “Адолат” СДПнинг Сайловолди дастурида эътироф этилганидек, жамиятда аҳолининг сиёсий, тиббий, иқтисодий маданиятини янада ошириш баробарида ҳуқуқий билим ва маданиятини ривожлантириш ҳам ўта долзарб аҳамиятга эга.\nЖамиятда адолат тамойилларининг барқарорлиги, ижтимоий адолат мезонларига тўлиқ риоя этилиши, фуқароларнинг ҳуқуқий саводхон бўлиши учун “Адолат” социал-демократик партияси тинимсиз иш олиб бормоқда.\nАлбатта, ҳар бир фуқаронинг ҳуқуқий онги ва дунёқарашини шакллантирмасдан туриб бу мақсадга эришиб бўлмайди.\nМенга партиянинг “Бизнинг олий мақсадимиз — ҳуқуқий давлат қуриш”, “Адолат ҳамма ерда ва барча учун” шиорлари маъқул бўлди. Шунингдек, Сайловолди дастурда жуда тўғри таъкидланганидек, “Судлар тўғрисида”ги қонунни такомиллаштириш вақти келди. Негаки, мамлакатимиз тараққий этиб, ривожланган давлатлар сафидан ўрин олишга интилаётган экан, юртимизда фаолият олиб бораётган фуқаролик, жиноий, иқтисодий ва маъмурий ишлар бўйича маҳаллий судларни оптималлаштириб, умумий юрисдикция судлари ташкил этиш зарур ва уларни “Халқ судлари” деб аташ ҳамда назорат ҳуқуқини беришни адолатли деб ҳисоблайман.\nЯнги Сайловолди дастуримизни амалга оширишнинг бош қуроли — энг аввало, бу ҳаётий зарур, аниқ, лўнда ва пухта қонунлар ишлаб чиқиш, шу билан бирга, илгари қабул қилинган қонунларга давр талаблари асосида муҳим қўшимча ва ўзгартишлар киритиш ҳамда улар ижросини мунтазам қатъий назорат қилиб боришдир.\nШунингдек, “Адолат” СДПнинг Сайловолди дастурида адолатлилик ғоясининг устувор бўлишига эришиш, қонун олдида барчанинг тенглигини таъминлаш, одамларнинг ҳуқуқ ва эркинликларини ҳимоя қилиш партиянинг асосий мақсади эканлиги қайд этилган.\nШу ўринда кенг жамоатчиликка яна бир муҳим гапни айтиб ўтмоқчиман. “Адолат” СДП мамлакатимизда ҳуқуқий демократик давлат қуриш ташаббуси билан сиёсий майдонга чиққан ягона партиядир. Шунинг учун ҳам сиёсий куч томонидан бу борада кенг қамровли ишлар амалга оширилаяпти. Хусусан, партиянинг парламентдаги фракцияси аъзолари ташаббуси билан “Прокуратура тўғрисида” ва “Судлар тўғрисида” ги қонунларга бир неча муҳим қўшимча ва ўзгартишлар киритилди.\nАлбатта, амалга оширилаётган муҳим ўзгаришларга қарамай, суд-ҳуқуқ тизимини ислоҳ қилиш, бу тизимни такомиллаштириб боришни ҳаётнинг ўзи тақозо этмоқда. Жумладан, адвокатларнинг ролини мустаҳкамлаш ва уларнинг ҳуқуқларини кенгайтириш, ҳуқуқ-тартибот идоралари масъулларининг жамоатчилик олдида ҳисобот бериб боришини таъминлаш, бу ишга ОАВларни кенг жалб этиш ўта муҳимдир.\nМен судья сифатида энг кўп дуч келаётган ҳолат шуки, фуқароларнинг кўпчилиги терговдан норози бўлади. Тергов жараёни айни пайтда прокуратура, ИИВ, ДХХ ва Миллий гвардия томонидан амалга оширилаяпти. Терговни қонуний назорат қилиб бориш эса Бош прокуратурага юкланган. Аммо ҳақ сўзни айтиш керакки, Бош прокуратуранинг бу борадаги назорат функцияси пасайиб бормоқда. Шунинг учун ҳам мамлакатда ягона Тергов қўмитасини ташкил этиш фурсати етди.\nБугун ҳуқуқ-тартибот идораларида, хусусан, ички ишлар тизимида фаолият олиб бораётган ходимлар сони кўпу аммо улар томонидан амалга оширилаётган ишлар халқимизни қаноатлантирмаяпти. Жойларда ҳуқуқбузарликлар, оилавий келишмовчиликлар билан боғлиқ жиддий ҳолатлар мунтазам содир этилаяпти. Биз шуларни ҳисобга олиб, ички ишлар органларининг фаолиятини тубдан такомиллаштириш ҳамда сонини камайтириш, умуман, ушбу тузилма номини “Халқ полицияси”, деб ўзгартиришни маъқул ҳисоблаймиз.\nКоррупция — тараққиёт кушандаси. Коррупцияга қарши курашиш ва қонунчиликни шунга мувофиқлаштириш партиянинг асосий мақсадларидан бири саналади. Ёшлар орасида бу иллатга қарши маданиятни шакллантирамиз. Бундан кейинги фаолиятимизда ҳам давлат органлари хизмати самарадорлигини ошириб, давлат хизматчиларининг ишини тартибга солиш учун “Давлат хизмати тўғрисида”ги қонун қабул қилинишига эришамиз.\nРивожланган демократик давлатлар тажрибасидан яхши маълумки, суд-ҳуқуқ тизимини чуқур ислоҳ қилмасдан, судларнинг ваколатлари ва мустақиллигини таъминламасдан, ҳар бир судьянинг халқ олдидаги ҳисобдорлигига эришмасдан туриб, тараққиётни таъминлаб бўлмайди. Бугунги шиддаткор даврнинг ўзи шуни тақозо этмоқда. Партиянинг Сайловолди дастурида судьяларнинг халқ ишончини тўла оқлаб, “Халқ судлари” мақомига эришишлари учун курашиш алоҳида белгилаб қўйилгани бежиз эмас.\nҚашқадарё вилоят суди раиси


ЎЗБЕКИСТОН — ҚАЛБИ ЁРУҒ ОДАМЛАР ЮРТИ - “Китоб дунёси” газетаси сайти\nЎЗБЕКИСТОН — ҚАЛБИ ЁРУҒ ОДАМЛАР ЮРТИ\n656 марта кўрилган.\n«Kyodo News» Ахборот агентлигининг\nМосква бюроси мухбири, (Япония)\nМен Ўзбекистонда бундай ажойиб манзара-воқеалар гувоҳи бўламан, деб сира ўйламаган эдим. Ўзбекистон ҳақида ўқиб, эшитиш бошқа, бу жойни ўз кўзинг билан кўрганинг бошқа экан.\nСафаримнинг биринчи куни Тошкентдаги Алишер Навоий номидаги Ўзбекистон Давлат академик катта театрида бўлдим. Бу бино қурилишида урушдан кейин менинг миллатдошларим ҳам иштирок этган. Ўзбек халқи уларга меҳрибончилик қилгани, ҳатто кийим-кечаклар олиб келиб беришгани, оқибат-саховат кўрсатгани, раҳм-шафқат тимсолида жуда яхши муносабатда бўлганини эшитиб юрагим тўлиб, кўзимга ёш келди. Тақдири чилпарчин бўлган ўзга бир халқ вакилларига меҳр кўрсатган бундай олижаноб халқ олдида таъзим қиламан.\nМени яна бир манзара қаттиқ ҳаяжонга солди: Япон асирлари кўмилган қабристонда бўлдим. Ёнимдаги ўзбек ҳамкасбим қабристонда ўрнатилган лавҳ олдида қайғуга чўмиб таъзим қилди. У худди ўз биродарларининг қабри ёнида тургандай эди, бўғзимни изтиробли йиғи ўртади, бунчалар инсонпарвар, меҳр-муҳаббатли бўлмаса бу халқ, деган ўй-тасаввуримни тилкалаб ўтди. Қабристонга қараб турадиган чол келди. Исми Оқил ота. Оқил ота Жалилов. 1942 йилда туғилган экан бу киши.\n— Японлар анови ерда, темир йўл қурилишида ҳам ишлашган, — деди чол. — Қабристон ҳудудидан ташқари, кунботар томонни кўрсатиб. — Бизнинг ҳовлимиз анави ерда эди. Мен олти яшар бола эдим. Онам боғимиздаги мева-чеваларни териб, челакни тўлдириб ишлаётган японларга бериб юборардилар. Улар ҳам Худонинг бандаси, савоб бўлади, дердилар. Отам шу қабристонга қараб турардилар. Бу ерда ётган японларнинг кўпини отам ерга қўйганлар. Мана, энди мен қараб турибман.\nЧолнинг чеҳраси самимий, жуда чиройли эди. Қалби ёруғ инсон эди чол.\nҚабристон атрофи тоза, озода. Сакуралар бўй чўзган. Улуғ ўзбек халқининг меҳри олдида яна бир бор таъзим қилдим.\nҚайтаётганимизда ўзбек ҳамкасбим кўнглимни кўтарди: «Дунёда бегона халқ, бегона одам йўқ. Фақат бегона тушунчалар бор. Урушни халқлар эмас, бегона тушунчалар қилади. Шунинг учун ҳам ҳеч бир урушда халқ ғалаба қозонмайди, ғолиблардан ҳам, мағлубларда ҳам халқ азоб чекади, халқ қирилади...» деди. Мени унинг фикрлари довдиратиб қўйди. Тилмоч қизга айтдим: «Дунёда бегона халқ йўқ, бегона тушунчалар бор...» деган фикрларини мақоламга сарлавҳа қилсам майлими, сўраб беринг, дедим. Ҳамкасбим кулди, бундай фикрни ҳар бир ўзбек айтади, деди.\nДарвоқе, яна ўзбеклар ҳақида, ўзбек ёшлари ҳақида... Сафар давомида бир нарсага амин бўлдим, Ўзбекистонда тўқсон саккиз фоиз аҳоли, айниқса, ёшлар Ўзбекистоннинг келажагига ишонади. Бу жуда юксак туйғу. Бу келажак сари қатъиятли қадам. Дунё ҳавас қилса арзийди, бунга!\nЯна бир гап, кечки нонушта пайти, ҳашаматли меҳмонхонанинг ойнаванд ресторанида овқатланиб ўтирардик. Суҳбатдошим: «Японияда ўсаётган дарахтнинг бир илдизи бизнинг еримизгача келганини биласизми?», деб сўраб қолди. Мен ҳам ҳайратландим: «Қанақасига? Шунча минг километр масофага қандай қилиб илдиз чўзилиб келиши мумкин?» дедим.\n— Ана қаранг, — деди у ташқарига ишора қилиб.\nМен ойна ортига чироқлар ёритиб турган қиш оқшоми бағридаги боққа қарадим.\n— Япон боғи бу. Анави қорайиб бўй чўзган дарахтлар — сакуралар, япон сакуралари. Ҳа шундай. Ер шари жудаям кичкина, дарахтлар ҳам бир-бири билан илдизлашиб туради, — деди.\nУни жуда яхши кўриб кетдим.


Пахта туфайли жуда ҳам ёш бир қиз ҳалок бўлди, бунинг учун ким жавоб беради? « Ўзбекистон Халқ Ҳаракати\nПахта туфайли жуда ҳам ёш бир қиз ҳалок бўлди, бунинг учун ким жавоб беради?\n17 September 2013 - 9:38\nАгросаноат коллежининг иккинчи курсида ўқийдиган, “Сарой” қишлоғида яшовчи Маҳлиё исмли қиз 9 сентябрь куни пахта теримида ҳалок бўлди, дея хабар беради uznews.net.\nВоқеа шоҳидлари, Маҳлиё ўз ҳамкурслари билан “Ҳилол” хўжалигида пахта теришга чиққани, уларни у ерга Коллеждан олиб чиқишгани ва дала яқинидаги ётоқхоналарга жойлаштиришганини билдиришади.\nУнинг ўлимига бахтсиз ҳодиса сабаб бўлди. Қиз қўлини ювиш учун сув оқаётган лотокка эгилган, бироқ мувозанатини йўқотиб, йиқила бошлаган.\nШунда у яқинда турган электр сими ўтган симёғочга ёпишган,\nсимнинг бир қисми изоляция қилинмагани учун қизни ток урган.\nМахлиёни Қашқадарё вилоят шошилинч тиббий ёрдам бўлимига олиб боришган, бироқ уни қутқаришнинг иложи бўлмаган.\nСўнгра ўша куниёқ касалхона моргига олиб борилган ва жасади патологоанатомик текширувдан сўнг ота-онасига топширилган.\nМахлиё ўқиган коллежда ўқувчи манбанинг билдиришича, уларнинг пахтага чиққанларига бир ҳафта бўлади, уларни Ўзбекистонда “янги ўқув йили бошланиши” биланоқ олиб чиқишган.\n“Пахта туфайли жуда ҳам ёш бир қиз ҳалок бўлди, бунинг учун ким жавоб беради? – дея савол беради у. – Коллеж директориси, вилоят ҳокимими ёки ҳеч ким?”\nПрокуратурадаги Озодлик радиоси манбасининг айтишича, коллеж директорлари талабалардан “хавфсизлик техникасига риоя қиламан, аравага осилмайман, чўмилмайман“, деган мазмунда тилхатлар олган.\n– Албатта, бу ноқонуний ҳужжат дея олмайман, лекин улар асоссиз қоғозлардир. Коллеж ўз ўқувчиси билан қанақадир шартнома тузганми? Қайси шартлар билан у ишга жалб қилинган? Қанча ҳақ тўланади? Шунақа шартноманинг ўзи йўқ. Ўқувчилар ишга оғзаки буйруқ билан жалб этилган. Бу ҳолатда распискалар қонун доирасидаги документлар эмас.\n– Мажбурий пахтага олиб чиқилган ва у ерда ҳалок бўлган 16 яшар қиз болалар ҳуқуқлари конвенцияси бўйича бола ҳисобланади. Ҳатто бола ҳисобланмаса ҳам, мажбуран ишга жалб қилишнинг ўзи бу қонунбузарлик. Бу – ҳам Ўзбекистон меҳнат кодексини бузиш, ҳам халқаро конвенцияларни бузишдир,\nПахта етиштириш ва айниқса уни териб олинишида болалар меҳнатидан оммавий фойдаланиш бўйича кескин танқидга тутилгани боис, бу йил улар ҳосилни ўқувчиларнинг ёрдамисиз териб олишга уринишмоқда, бироқ эндиликда бунинг учун мамлакатнинг деярли барча катта ёшдаги, жумладан жумладан Коллеж ва лицейларнинг 15-16 ёш ўқувчилари “пахта қуллари”га айлантирилмоқда.\nҲуқуқ ҳимоячилари, сентябрда бошланадиган пахта терими, бу йил айниқса ашаддий жазава остида ўтаётганини, пахтага деярли ҳаммани ҳайдашаётганини айтишмоқда.\nҲатто пойтахт Тошкент шифохонаси ва тез ёрдам бўлимларида шифокорлар қолмаган, касалларни чиқариб юборишмоқда, режадаги жарроҳлик амалиётларини бекор қилишмоқда – барча шифокорлар ва мед персоналларни пахтага сафарбар қилишмоқда.


“ИНСОН ИММУНИТЕТ ТАНҚИСЛИГИ ВИРУСИ” ДАВРА СУҲБАТИ » Kamoliddin Behzod nomidagi Milliy Rassomlik va Dizayn Instituti\nЖорий йилнинг 31 май куни институт Дизайн факультетида Ўзбекистон Соғлиқни сақлаш вазирлиги Республика ОИТСга қарши курашиш маркази томонидан Олий ва ўрта махсус таълим вазирлиги ҳузуридаги “Маънавият ва маърифат” маркази ҳамда институт Маънавият бўлими билан ҳамкорликда “ОИВ/ОИТС инфекцияси этиологияси, эпидемиологияси, клиникаси ва профилактикаси” бўйича профилактик тадбир ўтказилди.\nУчрашувда Республика ОИТСга қарши курашиш маркази катта илмий ходими Щелыкалина Светлана Александровна, факультет маънавий-маърифий ишлар бўйича декан ўринбосари А.Ҳайитов, факультет Хотин-қизлар кенгаши раиси Ф.Фаёзова, кафедра мудирлари У.Ходжаева, Н.Маннопова, гуруҳ мураббийлари О.Отажонова, Б.Абдукаримов, профессор-ўқитувчилар ва талабалар иштирок этдилар.\nТадбир “Инсон иммунитет танқислиги вируси”нинг олдини олиш ва унга қарши курашиш ҳамда талаба ёшлар орасида “Инсон иммунитет танқислиги вируси” бўйича саводхонликни оширишга қаратилган.\nУчрашувни Дизайн факультети Маънавий-маърифий ишлари бўйича декан ўринбосари А.Ҳайитов очиб, ёшлар ўртасида учраб турадиган ОИТС касаллиги, унинг инсоният учун балои-офатлиги, унга йўлиқиб қолмасликнинг ва олдин олиш шартлари зарур эканлигини йиғилганларга баён этди.\nСветлана Александровна йиғилганларга ОИТС ҳақида жамиятнинг ҳар бир аъзоси маълумотга эга бўлиши, унинг ўта хавфли ва юқумли эканлиги ҳақида тушунча берди.\nШунингдек, “ОИТС - Касаллик белгилари - баданга тошмалар тошиши, гриппга ўхшаш белгилар ва неврологик бузилиш белгилари келиб чиқиши борасида ҳам фикрлар айтилди. Касалликнинг давомийлиги икки ҳафтадан уч ойгача, баъзан узоқроқ бўлади, ана шу даврдан бошлаб сурункали шаклда касаллик 8-9 йилларда ниҳоясига етади.\nАниқланишича, 1985 йилдаёқ ОИТС вируси нафақат организмдаги иммун тизимини издан чиқаради, у бош мия ҳужайралари ва орқа мия суюқлигида ҳаёт кечириб кўпаяди, мияни атрофияга учратади, натижада - инсон одамийлик қиёфасидан четлаб боради. Ақли пастлик, эпилептик тутқаноқ, эслаш қобилиятининг тезлик билан пасая бориши ва охир оқибатда тўлиқ неврологик бузилишларга олиб келади. Беморнинг юриш - ҳаракат координацияси йўқола боради. Гапириш тизими бузилади, баъзан кучли қўзғалиш бўлса, аксарият сабабсиз депрессия (тушкунликка тушиш) ҳолатига киради. Хасталикнинг оқибати 100% ўлим билан тугайди.\nШунинг учун ҳам ОИТС тарқалишини олдини олиш Дунё Соғлиқни сақлаш ташкилоти (ВОЗ)нинг энг муҳим ва долзарб масалаларидан бири бўлиб қолди” деб таъкидлади.\nУчрашув сўнгида талаба ёшлар ўзларини қизиқтирган саволларга тўлиқ жавоблар олдилар.\nДизайн факультети маънавий-маърифий\nишлар бўйича декан ўринбосари


Дунёнинг 46 мамлакатида беш юздан зиёд меҳмонхонасига эга Чикагодаги ширкатнинг маълум қилишича, Hyatt Regency Tashkent меҳмонхонаси эшиклари 2015 йил январида очилади.\nАйни пайтда Hyatt меҳмонхоналари МДҲнинг Екатеринбург, Киев, Боку, Бишкек ва Душанбе шаҳарларида фаолият юритади.\nHyatt Hotels корпорацияси матбуот вакили Мален Ридал Озодлик билан суҳбатда Тошкентда меҳмонхона очиш режасини шундай изоҳлади:\n- Тошкент улкан туристик салоҳиятга эга бўлган Ўзбекистоннинг пойтахти бўлибгина қолмасдан, бу шаҳар нафақат Марказий Осиёнинг энг йирик шаҳри, балки постсовет ҳудудидаги Москва, Санкт Петербург ва Киевдан кейин турадиган тўртинчи йирик шаҳардир. Мана шу омилларни назарга олган ҳолда, Тошкентда сифатли хизмат кўрсатадиган меҳмонхонага эҳтиёж бор, деган хулосага келдик, - деди Мален Ридал.\nТошкентнинг Навоий кўчасидаги “City Palace” меҳмонхонаси (илгариги “Sheraton-Toshkent”), Халқаро симпозиумлар саройи ҳамда Ўзбекистон миллий кутубхонаси биноси ўртасида қурилаётган Hyatt Regency Tashkent 300 та хона, жумладан, 44 сют хона, иккита ресторан, 1200 квадрат метр кенгликдаги анжуманлар залига эга бўлади.\nЯнги меҳмонхонадаги хоналар сони Тошкентдаги энг йирик меҳмонхона мақомини сақлаб қолаётган “International Hotel Tashkent” меҳмонхонасиникидан (аввалги “Интерконтинентал”) 50 тага кўп бўлади.\nЯнги меҳмонхонани қуриш лойиҳаси апрел ойида - Hyatt Hotels, Тошкент шаҳар ҳокимияти ҳамда Ўзбекистон Реконструкция ва Ривожланиш жамғармаси тарафидан имзоланган.\nЯнги меҳмонхона қурилганидан сўнг Тошкент шаҳар ҳокимияти таъсис этилган "Пойтахт қурилиш ва хизмат" унитар давлат ширкати тасарруфига ўтади.\nМеҳмонхона нархи 113 миллион АҚШ долларига баҳоланган. Бунинг қарийб 70 фоизи Тошкент ҳокимияти тарафидан, қолган қисми Ўзбекистон Реконструкция ва Ривожланиш жамғармаси кредити ҳисобидан молияланиши айтилмоқда.\nЎз навбатида, Hyatt Hotels корпорацияси мазкур лойиҳа учун қанча сармоя ётқизишини очиқламади.\n- Ушбу лойиҳанинг сармоядори ва эгаси бўлган Ўзбекистондаги ҳамкоримиз билан узоқ муддатли шартномани имзолаганмиз. Ушбу лойиҳадаги бизнинг улушимиз қанча бўлишини тижорат сири ўлароқ очиқламаймиз, - деди Hyatt Hotels корпорацияси матбуот вакили Мален Ридал.\nАйрим хабарларда эса Hyatt Hotels ширкатининг лойиҳадаги иштироки Ўзбекистондаги ширкатга Hyatt Regency савдо белгисидан фойдаланиш ҳуқуқини тақдим этиш, ходимларни тайёргарликдан ўтказиш билангина чекланиши айтилмоқда.\nМеҳмонхона ишга тушгач, Hyatt Hotels Corporation 5 миллион доллар миқдорида беғараз кўмак беришга ваъда қилган.\nКузатувчилар Тошкентда меҳмонхоналар тўлмаётган бир шароитда беш юлдузли Hyatt Regency меҳмонхонанинг қурилиши мантиқсизлик эканини айтишади.\n- Бу Тошкент ҳокимиятининг навбатдаги ақлсизлиги. Hyatt Hotels бу ерда ҳеч нарса ютқизмайди, чунки асосий сармоядор Тошкент ҳокимияти. Ҳокимиятни эса фойда эмас, дабдаба кўпроқ қизиқтиради, - дейди ўз исмини айтмаган тошкентлик иқтисодчилардан бири.\nЎзбекистонда ягона бўлган беш юлдузли “Интерконтинентал” ўтган йилнинг май ойида мамлакатни тарк этгани маълум.\n1997 йилдан буён меҳмонхонани бошқариб келган “Интерконтинентал” ўз қарорини Ўзбекистон ҳукумати ҳамкорлик шартномаларини бажаришдан бош тортгани билан изоҳлаган.\nКузатувчилар эса меҳмонхона сўнгги йилларда тўлмаётгани учун “Интерконтинентал” Ўзбекистонни тарк этганини тахмин қилишади.\n“Интерконтинентал” Ўзбекистонни тарк этган меҳмонхона бизнеси билан шуғулланувчи ягона ширкат эмас. Мамлакатни “Sheraton” ва "Le Meredian” (аввалги "Тата") меҳмонхоналарини бошқарган Британиянинг “Starwood” ширкати ҳам тарк этган.\n"Хорижлик сармоядорларнинг Ўзбекистонда муаммолар, жумладан, пул конвертацияси билан боғлиқ мушкулотлар борасида шикоятлари кўпайган, меҳмонхона сўнгги йилларда тўлмаётгани айтилаётган айни кезда Hyatt Hotels корпорацияси Тошкентда ўзининг илк меҳмонхонасини очиш режасини қандай изоҳлайди?" деган саволга Hyatt Hotels вакили: “Ўзбекистон чет эл сармоядорларини ўзига жалб этишда давом этмоқда ва бу мамлакатнинг туристик потенциалига ишонамиз, - дея жавоб берди.


18:05 / 29.11.2018 1452 pdf Ўқиш режими + -\n– Эй Аллоҳнинг Расули, туяни боғлайми ёки эркин қўйиб, таваккул қилайми?\nРасул соллаллоҳу алайҳи васаллам буюрдилар:\n– Боғлаб таваккул қил!\nЯна Аллоҳ Расули соллаллоҳу алайҳи васаллам айтдилар:\n– Агар Аллоҳга ҳақиқатан таваккул қилсангиз борми, у эрта билан оч чиқиб, кечқурун тўқ қайтган қушларни ризқлантиргани каби сизларни ҳам ризқлантиради.\nШақиқ Балхий ризқни таъминлаш учун ишламас, ризқ топишга баҳона изламасди. Бир пайт ҳаж сабаб бўлиб, Маккада Иброҳим ибн Адҳам билан учрашиб қолди.\nИброҳим ибн Адҳам ундан ризқ топиш учун бундай ҳаракат қилмаслигингга сабаб нима, деб сўради. Шақиқ Балхий ҳикоя қилди:\n– Қачонлардир бир пайт чўл сари йўлга чиққандим. Чўл ўртасида қаноти синиқ бир қушни кўрдим. Ҳаракат қилмас, учолмас эди. Ўзим-ўзимга: «Қани, кўрай-чи, бу қуш қаердан ва қандай озиқланаркин!» – дедим ва бир оз нарироқда беркиниб, кута бошладим. Туйқусдан оғзида чигирткаси билан бир қуш учиб келди ва чигирткани қаноти синиқ қушнинг оғзига солди.\nШундан кейин мен ҳам ўз-ўзимга дедим:\n– Бу соғлом қушга бу қаноти синиқ қушни таъминлатган Аллоҳ мени ҳам таъминлагай!\nКейин ишлашни ташладим, фақат ибодат билан банд бўла бошладим. Шунда Иброҳим ибн Адҳам деди:\n– Нечун сен ногирон қушни таъминловчи соғлом қуш бўлмайсан? Ҳаракат қилувчи қуш бўлсанг янада фазилатли ва янада шарафлироқ бўлардинг! Эшитмаганмисан, Расулуллоҳ соллаллоҳу алайҳи васаллам шундай буюрганлар: “Берган қўл олган қўлдан хайрлироқдир”. Ҳамда доимо ҳар ишда ҳар нарсанинг энг юксак даражасига толиб бўлмоқ мўмин учун шон-шараф ҳисобланади. Чунки Аллоҳнинг солиҳ бандалари мартабага фақат шу тарзда юксаладилар.\nИброҳим ибн Адҳамнинг бу сўзларини эшитган Шақиқ Балхий янглиш йўлда юрганини англаб етди, унинг қўлини ўпди ва: “Сен менинг устозимсан!”, деди.\n09:06 / 30.11.2018 1575\n09:38 / 30.11.2018 1853\n3717 17:50 / 06.05.2017\n2809 11:17 / 30.10.2018\n1217 13:40 / 29 февраль\n1238 14:04 / 10.11.2019


Унинг ишонгани "Барса"дан кетди. Энди у ҳам кетмоқчи\n2 ноябрь, 2021, 17:05\nУ ҳеч кимга керак эмас.\nМавсумни "Барселона" сафида ижарада ўтказаётган "Севилья" ҳужумчиси Люк де Йонг қишки трансферлар вақтида каталонияликлар сафини тарк этиши мумкин.\nAS хабарига кўра, де Йонг ҳамюрти Рональд Куман “Барса” бош мураббийлигидан кетганидан кейин умидсизликка тушиб қолган. Де Йонг энди каталонияликлар у билан шартнома имзолашни истамасликларини айтмоқда. “Кўк-анор ранглилар”га Жоау Феликс керак, аммо “Атлетико” португалиялик ҳужумчининг трансфери масаласидаги таклифларни рад этмоқда.\nМанбага кўра, Люк де Йонг “Барселона”нинг вақтинчалик бош мураббийи Серхи Бархуан ёки жамоанинг доимий устози бўлишга асосий давогар Хавининг режаларига кирмайди. Шу боис у январда клубни тарк этиши мумкин.


ТОШПУЛАТ РАХМАТУЛЛАЕВ СОГДИАНА: Римнинг ўзбекчаси Рум бўлмайди ёки спорт атамасидаги бир чалкашлик ҳақида\nРимнинг ўзбекчаси Рум бўлмайди ёки спорт атамасидаги бир чалкашлик ҳақида\nНега “юнон-рум кураши” деймиз? Нега русчадан “греко-римская борьба”даги иккинчи сўз, яъни “рим” “рум” деб таржима қилинади? Нима, Греция Юнонистон деб ўзбекчага ўгирилганидек, Рим шаҳрини Рум деб атаймизми?\nБу ҳақда авваллари ўз чиқишларимда билдирган фикрларим эътиборсиз қолиб кетган эди. Куни кеча Самарқанд вилоят жисмоний тарбия ва спорт бошқармаси раҳбарияти иштирокида бўлиб ўтган матбуот анжуманида бу ҳақда сўз юритган эдим, таклифим билан спорт фахрийси ва олим Ҳ.Рофиев қизиқиб қолди. Спорт атамалари луғатини тайёрлашга бош бўлган Ҳамроқул ака таклифим асосли эканлигини, уни инобатга олиш лозимлигини уқтирди.\nХўш, гап ўзи нима устида кетмоқда? Камина тарихчи сифатида “рим”нинг “рум” деб таржима қилиниши нотўғри эканлигини исботлаб бердим. Мана, масаланинг моҳияти қаерда. Гап шундаки, бир вақтлар дунёнинг катта қисмини эгаллаган Рим империяси 395 йилда иккига – Ғарбий ва Шарқий Рим империяларига бўлинади. Ғарбий Рим империясига ҳозирги Ғарбий Европа давлатларининг ҳудуди киради ва Рим шаҳри унинг пойтахти бўлиб қолади. Шарқий Рим империясига Кичик Осиё ёки ҳозирги Туркия ҳамда Болқон ярим ороли, Шимолий Африканинг бир қисми киради. Пойтахти Константинополь, ҳозирги Истанбул шаҳри эди.\nШарқий империянинг яна бир номи Византия бўлган. Аммо турк, форс ва ҳинд манбаларида бу мамлакат Рум деб аталган, унинг пойтахти Константинополь эса Қустантания дейилган. Унинг таркибидаги Кўня султонлиги бошқача Рум султонлиги деб ҳам номланган. Византия ёки Рум усмоний турклар томонидан босиб олинади ва у 1453 йилда бутунлай тугатилади.\nҚуръони каримнинг 60та оятдан иборат 30-сураси “Рум” деб аталади ҳамда унда Форс билан Рум, яъни Византия давлатларининг ўзаро кураши ва бу курашда Рум ғалаба қозониши ҳақида сўз юритилади.\nКўриниб турганидек, Римни ўзбек тилига ўгираман деб хатога йўл қўймаслик лозим. Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази Самарқанд филиали профессори Ҳ.Рофиев спорт атамалари луғатининг бундан кейинги нашрларида “греко-римская борьба” албатта “юнон-рим кураши” деб таржима қилинишини таъкидлади. Олимнинг сўзларига қараганда, бундан олдин икки марта русча-ўзбекча луғат нашр этилган бўлса, 2016 йилда спорт атамаларининг ўзбекча-русча- инглизча ва инглизча-русча-ўзбекча луғати босмадан чиққан эди. 2018 йилнинг декабрида русча-ўзбекча-испанча луғат нашр этилган ва айни пайтда унинг русча-ўзбекча-итальянчаси тайёрланмоқда.\nСпорт журналистикасида ихтисослашган ҳамкасбларимиз бундан кейин мазкур спорт тури ҳақида гап кенганида, уни “юнон-рим кураши” шаклида ёзса, тўғри иш қилган бўлишади.


Сизга тақиқланган нарса ташлаб қўйишса нима қилиш керак? (эслатма) — Minbar\n4 та карточка 11 июн 19:50 6 дақиқада ўқийсиз\n1. Кимларга наркотик ёки "Ҳизбут-таҳрир" варақасини ташлаб қўйиш хавфи бор?\n2. Қандай тайёр бўлиш керак?\n3. Ушланаётганда нима қилиш керак?\n4. Ушлангандан кейин нима қилиш керак?\nНоқулай журналистик суриштирувлари билан машҳур «Meduza» интернет-нашрининг журналисти Иван Голуновга полиция (ва уларнинг орқасида турган ФСБ генерали) наркотик моддаларни ташлаб қўйиб, қаматиб юбормоқчи бўлди. Иван Голуновнинг ўзини йўқотиб қўймагани ва тўғри ҳаракат қилгани, жамоатчиликнинг босими туфайли полициячиларнинг режаси чипакка чиқди. Энди уларнинг ўзига қарши жиноят иши очилмоқда. Лекин ҳамма ҳам таниқли журналист эмас, жамоатчилик ҳар битта оддий одамга доимо ҳам туриб бермайди.\nГолунов воқеаси жамиятни жунбушга келтирди ва миллий оммавий ахборот воситаларининг асосий мавзуларидан бирига айланди, лекин Иваннинг бошига тушган кун деярли барча постсовет ҳудудидаги ҳар бир мамлакат фуқаросининг, хусусан, ўзбекистонликларнинг ҳам бошига тушиши мумкин.\nАввалроқ ички ишлар ходимлари ҳужжатларни текшириш учун кўчада тўхтатганда бу вазиятдан тезроқ ва иложи борича талофатларсиз чиқиб кетиш йўллари ҳақида ёзганмиз.\nУйда тинтув ўтказиш жараёнида сизга ёрдам бериши мумкин бўлган қисқача маслаҳатларни ҳам келтирганмиз.\nБу гал эса «Команда 29» ҳуқуқ ҳимоячиларининг эслатмасини Ўзбекистон шароитига мослаб эътиборингизга ҳавола этамиз.\nСизга тақиқланган нимадир ташлаб қўйишса ёки ташлаб қўймоқчи бўлишса нима қилиш кераклиги ҳақида муфассал йўриқнома.\n1Кимларга наркотик ёки "Ҳизбут-таҳрир" варақасини ташлаб қўйиш хавфи бор?\nОдатда оммавий ахборот воситаларининг эътибори машҳур кишилар билан юз берган воқеаларга қаратилса-да, аслида кўпинча оддий одамлар ўзбошимча «орган ходимлари»нинг қурбони бўлишади.\nУларнинг жамоатчилик қўлловисиз кучишлатар тизимларнинг зўравонлигидан ўзларини ҳимоя қилиши анча қийин кечади.\nНафақат наркотиклар, балки Ўзбекистон ҳудудида тақиқланган ҳар хил дори-дармонлар, шунингдек, ўзлари наркотик модда ҳисобланмайдиган, лекин наркотик ишлаб чиқаришда фойдаланиладиган моддалар – прекурсорлар ҳам жиноят иши қўзғатилишига сабаб бўлиши мумкин.\nҚуроллар, ўқ-дорилар ёки тақиқланган адабиётлар, варақаларни ташлаб қўйиш ҳам амалиётда учраб туради. Лекин қуролга келсак, камдан-кам ҳолларда улардан фойдаланилади, чунки масалан тўппончанинг қаердан олинганини аниқлаш номаълум кукуннинг қаердан олинганини аниқлашдан анча осон.\n2Қандай тайёр бўлиш керак?\nЎзбошимча орган ходими билан тўқнашувга тайёр бўлишнинг энг яхши усули – олдиндан ишончли адвокат топиб қўйиш, шунингдек, мобил телефонингизга ҳуқуқни ҳимоя қилувчи ташкилотларнинг телефон номерлари ва «Telegram»даги чатларини киритиб қўйишдир.\nАдвокат ва ҳуқуқ ҳимоячиларининг контактларини қариндошларингиз ёки яқин танишларингизга ҳам бериб қўйинг.\nАгар сизнинг ўзингиз ҳуқуқ ҳимоячиси ёки журналист бўлсангиз, агар ҳокимият органларига озгина тегиб кетадиган бирон-бир ижтимоий фаолият билан шуғуллансангиз олдиндан адвокат топиб қўйганингиз маъқул деб ҳисоблайди адвокатлар.\nСизга бўладиган таҳдидлар сизни ҳимоячи излашга мажбур қилади. Уларни қайд этиб қўйганингиз, яъни скриншот олганингиз, телефон сўзлашувларини ёзиб олганингиз маъқул. Адвокатлар таҳдидларга эътиборсиз қарамасликка ва улар ҳақида бевосита бошлиғингизга, ҳамкасбларингиз ва дўстларингизга албатта хабар беришга, шунингдек, полицияга ариза ёзишга чақиради. Таҳдидлар амалга оширилган ҳолатларда таҳдид қилингани ҳақидаги далиллар ишнинг ривожида ҳал қилувчи аҳамиятга эга бўлиши мумкин.\n3Ушланаётганда нима қилиш керак?\nАмалиётнинг кўрсатишича, ушлаш ва тақиқланган моддаларни топиш жараёни ЙПХ ходимлари автомобилни тўхтатишидан тортиб полициячилар билан кўчада бевосита тўқнашувгача ҳар хил тарзда кечиши мумкин. Шунга қарамай ушбу ҳолатларнинг ҳаммасида қуйидаги асосий қоидаларга риоя қилиниши шарт.\nБиринчидан, бармоқ изларингиз ёки бошқа излар қолмаслиги учун сизники бўлмаган нарсаларга тегиниш қатъиян тақиқланади, ҳатто улар сизнинг нарсаларингиз орасида турган бўлса ҳам. Ҳуқуқни муҳофаза қилувчи орган ходимлари билан бевосита алоқада бўлишдан ҳам сақланинг.\nУЛАРНИНГ ҚЎЛИНИ ҚИСМАНГ, ЕЛКАНГИЗГА ҚОҚИБ ҚЎЙИШИГА, НАРСАЛАРИНГИЗГА, ҲАТТО ПАСПОРТИНГИЗГА ҲАМ ТЕГИНИШИГА ЙЎЛ ҚЎЙМАНГ.\nМазкур ҳаракатлардан исталган бири тақиқланган моддалар изини қолдириш имконини беради, бундан эса кейинчалик сизга қарши далил сифатида фойдаланилиши мумкин.\nИккинчидан, сизни ҳибсга олишганда бу ҳақда иложи борича кўп одамга, биринчи навбатда адвокатингизга хабар берганингиз маъқул. Имкони бўлса ҳуқуқ ҳимоячиларига, қариндошларга, танишларга телефон қилиш керак, бунга имкон беришмаса иложи борича ўткинчиларнинг эътиборини тортишга ҳаракат қилинг, чунки кейинчалик улар кучишлатар органларнинг ходимлари сизни зўравонлик билан қўлга олишгани ҳақида гувоҳлик беришлари мумкин бўлади.\nУчинчидан, тинтув вақтида қонуннинг барча нормаларига риоя қилинишини, шу жумладан гувоҳлар жалб этилишини талаб қилинг. Орган ходимлари билан мулоқотингизни аудиоёзув ёки видеотасвирга тушириш ниҳоятда қўл келиши мумкин.\nБундан ташқари ички ишлар органлари ходимлари сизга кўчада мурожаат қилса нафақат шахсини тасдиқловчи ҳужжатини кўрсатиб ўзларини таништиришлари, балки тўхтатиш сабабини ҳам айтишлари шартлигини унутманг. Дейлик, қайсидир жиноятни содир этган шахс қидирилаётгани ҳақидаги ёзма маълумот (ориентировка) ёки суднинг қарори сизни тўхтатишларига сабаб бўлиши мумкин.\n4Ушлангандан кейин нима қилиш керак?\nУшлаш вақтида ҳам, полиция автомобилида ёки участкасида ҳам юз берган барча воқеаларни эслаб қолиш ва қайд этиб қўйиш, ҳуқуққа хилоф барча ҳаракатлар ва зўравонликларни далолатномаларда иложи борича акс эттириш керак. Далолатнома ёзганда (ҳам қўлда, ҳам босма) бўш жой қолдирмаслик лозим, акс ҳолда кейинчалик унга қўшимча қўшиб қўйилиши мумкин. Бунинг учун бўш сатрларни чизиб чиққанингиз ёки нотариуслар сингари «Z» белгисини чизганингиз маъқул.\nАдвокат етиб келгунича тергов ҳаракатлари ўтказишдан буткул бош тортиш ҳам ёмон стратегия эмас. Бунда конституцияга асосланишингиз ва ҳеч қандай ҳужжатни имзоламаслигингиз, шунингдек иложи бўлса ҳеч қандай экспертизада қатнашмаслигингиз мумкин. Бу нафақат вақтдан ютиш, балки адвокатингизга ўз ваколатларидан фойдаланиб ва конкрет вазиятдан келиб чиқиб сизни ҳимоя қилиш йўлларини топиш имконини беради.\nАлбатта, улар бармоқ изингизни ё кийимингиздан намунани сиздан куч билан олишлари, қўлингизга кишан ургач сизни хоҳлаган кўйларига солишлари мумкин. Кейинчалик тергов ҳаракатларини ўтказишда йўл қўйилган барча қоидабузарликлардан уларнинг натижалари бўйича баҳслашишда фойдаланиш мумкинлиги бошқа гап. Баъзан ҳуқуқни муҳофаза қилувчи орган ходимлари қанча кўп хато қилса сизга шунча яхши бўлади. Бироқ конкрет шароитлардан келиб чиқиб ҳар бир ишда тарозининг посангисини тенг ушлаш – адвокатнинг иши. Мана нима учун адвокатга ишонишингиз ва у ҳамма ишни тўғри қилишига амин бўлишингиз шунчалик муҳим экан.\nИшнинг жамоатчиликка ошкор бўлиши, жамоатчиликнинг эътибори ишнинг иложи борича шаффоф ва адолатли тергов қилинишида ҳал қилувчи аҳамиятга эга бўлиши мумкин. Шунинг учун сиз билан содир бўлаётган воқеаларга иложи борича кенгроқ жамоатчилик эьтиборини тортишга ҳаракат қилинг.\nИИВ наркотик адвокат ҳибс журналист\nДунё, янгиликлар – Президентлар машмашаси: либерализм эскирдими ва қайси президент самолётида наркотик ташилган?\n28 июн 15:33 3 дақиқада ўқийсиз\n24 май 17:13 1 дақиқада ўқийсиз


Виртуал қабулхона Боғланиш 12 Январь 2017\tОналар қувончи, аскарлар фахри\nХусусан, Зангиота туманида Тошкент вилояти ҳокимлиги, вилоят хотин-қизлар қўмитаси, маданият ва спорт ишлари, мудофаа ишлари бошқармалари, Тошкент ҳарбий округи қўшинлари қўмондонлиги ҳамкорлигида уюштирилган шундай тадбирлардан бири “Аскар оналарини шарафлаймиз” деб номланди. Унда юртимизнинг турли ҳудудларида Ватан олдидаги йигитлик бурчини ўтаётган воҳалик аскарларнинг оналари, ҳарбий хизматчилар, кенг жамоатчилик вакиллари ва ёшлар иштирок этди. Паркент туманида яшовчи Саломат Тўхтаевани ҳам шу ерда учратдик. Унинг қувончи ичига сиғмайди. Қаерга борса, ким билан учрашса, муддатли ҳарбий хизматни ўтаётган ўғли Илёсбек ҳақида тўлиб-тошиб гапиради. Шундай фарзанд тарбиялаганидан фахрланади-да!\nМаросимда сўзга чиққанлар мамлакатимиз мудофаа қудратини янада мустаҳкамлаш, -халқимизнинг тинч ва осойишта ҳаётини таъминлаш мақсадида миллий армиямизда амалга оширилаётган изчил ислоҳотлар юксак самаралар бераётганини таъкидлади. -Аскарлар оналари эса ўзларига кўрсатилаётган бундай эъзоз-эҳтиром учун давлатимизга чуқур миннатдорлик билдирдилар. Андижон вилоятида муддатли ҳарбий хизматни ўтаётган самарқандлик ва Самарқандда ўз йигитлик бурчини адо этаётган андижонлик ўғлонлар ҳамда уларнинг ота-оналари ўртасидаги “Менинг ўғлим — Ватан ҳимоячиси” номли видеомулоқот ҳам иштирокчиларга унутилмас таассуротлар туҳфа қилди. Унда кўнгил кечинмалари, дил сўзларини катта экран орқали изҳор этган бахтиёр юртдошларимиз навқирон авлод вакиллари орасида аскарлик либосини кийишга иштиёқманд ёшлар сафи тобора кенгайиб бораётганини, ҳарбий хизмат нуфузи йил сайин юксалаётганини мамнуният билан қайд этдилар. — Ўғлим Зокиржон Самарқанд вилоятида йигитлик бурчини ўтамоқда, — дейди Андижон шаҳрилик Дилфузахон Тешабоева. — У билан мулоқотда бўлиб, армия маҳорат ва чиниқиш мактаби эканлигига яна бир бор ишонч ҳосил қилдим. Фарзандим ана шу қисқа давр мобайнида анча улғайибди. Жиддий, кучли, иродаси мустаҳкам йигит бўлибди. Албатта, жуда ҳам хурсандман. Наманган ва Навоий вилоятлари ўртасида ўтказилган видеоконференция ҳам аскар йигитлар уларнинг ота-оналари қалбига олам-олам завқ улашди.\nВидеомулоқотлар якунида концерт дастури намойиш қилинди. Раҳматилла ШЕРАЛИЕВ,\n« Ҳуқуқий маданият, шаффофлик ва ижтимоий шериклик\tЮртга садоқат тимсоли »


"Водители Нукуса" гуруҳи аъзолари Нукусда бепул минерал сув тарқатишмоқда (фото)- Kruz.uz\n"Водители Нукуса" гуруҳи аъзолари Нукусда бепул минерал сув тарқатишмоқда (фото)\n10:11, 08.07.2017 2879 0 Жамият\n"Телеграм"даги "Водители Нукуса" гуруҳининг фаоллари "Иссиқ кунда бепул минерал сув" номли акцияни ташкиллаштиришди. Бу ҳақда гуруҳ аъзоси Бахтияр Кадирбергенов журналист Фурқат Юсуповга маълум қилди.\nАкцияни ўтказишдан мақсад 45 градус иссиқда қурилишда ишлаётган усталар, шифохоналарда яқинларини кутиб ўтирган инсонлар ва йўлдаги йўловчиларни кайфиятини кўтариш ва уларга муздай сув улашиш бўлиб ҳисобланади.\nАкция 6-7 июл кунлари бўлиб ўтди. Унда гуруҳ фаоллари кўнгилларидан чиққанича пул йиғиб ҳар куни 160 та идишда сув сотиб олишди ва уларни қурилиш майдонларида хизмат қилаётган усталар, шифохоналарда яқинларини кутиб ўтирган инсонлар ва даволанаётганларга тарқатишди.\nГуруҳ аъзоларининг таъкидлашича мазкур акция ҳар куни давом этади.\n23:32, 27.06.2020 1390\nтелесериал Статистика Сариёғ инновацион технологиялар Қорақалпоғистон ишсизлик нафақаси қурилиши бошланди очилди телеграм Юморбек саноат\n13:23, 08.07.2020 3570


latifalar 55 kopr by gangsta\n--- вой 15 см дан ошмасдику кандай 39.5 га чикади?\n--- э фаросатинга у'т тушсин мен иситмасини айтаяпман.\nЭр -хотин сухбати:\n- Хотин сен менинг олтиним, сен менинг гавхарим, сен мени бриллиантим, сен менинг хазинамсан\n- Ростанми адаси ?\n- Ха, асалим шунинг учун сани доим кўмиб қуйгим келади дермуш.\nДарсда ўқитувчи ўқувчига:\n-Тўғрисини айт, уйга вазифангни ким ечиб берди?!\n-Билмадим, мен ухлаб қолгандим...\nБир хасис одам уйини томида иш килаётиб йикилиб тушибди.Йикилиб тушиб кетаётиб , ошхонада овкат килаётган хотинига бакирармиш - Хотиииин !! Овкатни бир порц озрок кииил !!\n~~~~~Йул четидаги 60 тезлик деган йул белгисини курдизми ? Деса шафёр\n~~~~Камандир , уша белгини курдим, деган экан гаи\n~~~~Нимага унакада 200минг сумлик тезликда келябсиз деярмиш.\nТабиатга хам ишонч к,олмади! дейди кактусдан узок,лашаркан типраттикан.\n• Super latifalarLatifalarKoprGangsta\n← Latifalar 56!!! (kopr. By Gangsta)Latifalar 4 (by Akbarshox) →\nМосква шахар ичида кетаётган машруткани бир ёш хотин тухтатди, ёнида 3-4 яшар боласи бор. Аёл 23-24 ёшлар атрофида. Машрут уз йуналишида кетмокда. Бир пайт бояги аёлни кизчаси магазин олдидан утгунча\nХотин ёток,хона кириб ечиниб ётиб, эркалик билан эрини чак,ирибди - Шахзодам к,аердасиз- деса, хожатхонадан эрини овози эшитилибди - Мен бу ердаман маликам, ок отни устидаман- дермиш. Би


Мўътабар Тожибоеванинг адвокатлар билан учрашишига тўсиқлар бор\nШайбон Шу кунларда ҳибсга сақланаётган фарғоналик инсон ҳуқуқлари ҳимоячиси, “Ўтюраклар” клуби раҳбари Мўътабар Тожибоеванинг ўз адвокатлари билан учрашишига рухсат этилмаяпти.\nАдвокат Муҳаррам Тожибоеванинг маълум қилишича, 21-22 октябрь кунлари адвокат Дилафрўз Нурматова ҳибсхонада М.Тожибоева билан учрашган. Аммо кейинги кунларда ҳибсхона бошлиғи Адҳам Узоқов тергов бўлими бошлиғи рухсатисиз адвокатларнинг М.Тожибоева билан гаплашишига рухсат бермаслигини билдирган.\n“Бу ўринда М.Тожибоеванинг қонунчиликда кўрсатилган ҳуқуқлари бузиляпти. Зеро, адвокатлар билан кўришишга ҳеч қандай тўсқинлик бўлиши керак эмас”, - деди Муҳаррам Тожибоева.\nМуҳаррам Тожибоеванинг ўзи ҳам адвокат сифатида М.Тожибоева билан учрашиш ҳуқуқига эга. Аммо ўз мижози билан учрашишига рухсат этилмагани боис, у бошқа адвокат – Д.Нурматовага мурожат қилишга мажбур бўлган.\n“Мен ҳам М.Тожибоеванинг адвокатиман. Лекин менинг ордер билан ҳам у билан учрашишимга йўл қўйилмади. Шу билан бирга, М.Тожибоеванинг қонуний талаблари ҳам бажарилмаяпти. Тинтув вақтида унинг уйида жуда кўп ҳужжатлар олинганди. М.Тожибоева бу ҳужжатларни кўздан кечиришда фақат адвокатлар эмас, ўзи ҳам иштирок этишини талаб қиляпти”, - деди Муҳаррам Тожибоева.\nУ ҳуқуқ ҳимоячисининг иши бўйича маълумотларни “Озодлик” радиосига тақдим этаётгани учун жиддий огоҳлантирилганини билдирди. 28 октябрь куни Фарғона вилояти ички ишлар бошқармаси коррупцияга қарши кураш бўлими бошлиғи Ҳошим Азизов адвокатга бундай маълумотларни берса, М.Тожибоеванинг аҳволини оғирлаштириши мумкинлигини айтган ва маълумотлар бермасликни тайинлаган.\nМуҳаррам Тожибоева ўз мижозининг хавфсизлиги нуқтаи назаридан бундан буён “Озодлик” радиосига маълумот беришдан тийилишини билдирди ва бу қарорни тўғри тушунишни сўради.\nЭслатиб ўтамиз, М.Тожибоева 8 октябрь куни тунда ҳибсга олинган. У товламачилик ва фирибгарликда айбланмоқда.


Фолбинлик — Исломобод\nСиз шуердасиз Бош саҳифа → Фолбинлик\nislomobod Август 3, 2018 0 Изоҳ\nКатта гуноҳларнинг энг аввалгиси ширк амалидир. Жамиятда кенг тарқалган ширк турларидан: сеҳр, фолбинлик ва аррофлик бўлади.\nСеҳр – куфрдир. Пайғамбаримиз соллоллоҳу алайҳи ва саллам сеҳрни еттита ҳалок қилувчи гуноҳи кабиралардан ҳисобладилар. У ҳеч-ҳам фойда бермас, балки зарар беришлиги аниқ. Бу тўғрсида Аллоҳ таоло: “…улардан зарар етказадиган ва фойда бермайдиган нарсани ўрганадилар…”, (Бақара 102). Ва яна: “Сеҳргар қаерда бўлса ҳам, зафар топмас”, деди. (Тоҳо 69). Сеҳргарлик билан шуғулланадиган кишини кофир бўлишлиги ҳақида Аллоҳ таоло шундай марҳамат қилади:\n“Сулаймон куфр келтиргани йўқ. Лекин шайтонлар одамларга сеҳрни ўргатиб, кофир бўлдилар. Ва Бобилда Ҳорут ва Морут номли икки фариштага тушган нарсага эргашдилар. Икковлари ҳатто: “Биз фитна-синов учунмиз, кофир бўлмагин”, демасдан олдин ҳеч кимга ўргатмасдилар”. (Бақара 102). Сеҳр – кўзбўямачилик ҳозирги халқ орасидаги “иссиқ-совуқ” деб номланиб келинаётган амалдир. Бу улкан гуноҳлардандир. Сеҳргарлик, сеҳр-жоду билан шуғулланиб касб қилаётган кишиларнинг топгани нажас-ҳаромдир! Қанча-қанча кишилар илмсизлик, имони заифлиги сабабли кимлардандир ўч олиш, кимларгадир зулм қилиш мақсадида сеҳргарнинг ишидан фойдаланмоқчи бўладилар. Кимлардир дардларини, ғам-ташвишларини кетказиш учун сеҳр билан шуғулланувчилардан паноҳ сўраб ҳаром ишга қўл ўриб қўядилар. Ваҳоланки, мўмин-мусулмонлар учун Аллоҳдан паноҳ сўрашлик, ўз дардларига У зотнинг каломидан шифо излашлик вожибдир.\nКоҳин ва Арроф яъни фолбинлик ғайбни даъво қилиши билан кофир саналади. Ваҳоланки ғайбни фақат Аллоҳ таоло билгувчидир! Кўпинча улар соддадил кишиларни соддалигидан фойдаланиб, уларни алдаш йўли билан моддий нарсаларига эга бўлишга ҳаракат қилишади. Улар қумга хар-хил чизиқларни чизиш, чиғаноқлар, қўл ва пиёлага қараб, ойна ва шишалар ва бундан ташқари кўп нарсаларга боғланиб фол очадилар. Агар улар бир марта тўғри сўзласа, тўқсон тўққиз марта нотўғри сўзлайди. Лекин бундан ғофил кишилар фолбиннинг тўқсон тўққизта ёлғон сўзини гапирмасдан, битта тўғри сўзини ҳаммага эслатишга ҳаракат қиладилар. Ана шундан сўнг бошқалар ҳам эртага нима бўлиши, бахт ёки бахтсизлик, уйланиш, тижорат ва йўқолган нарсаларни топиш мақсадида фолбиннинг хузурига борадилар.\nФолбинларнинг айтганларини тасдиқ қилган киши ислом миллатидан чиққан кофир саналади. Бунга далил: Расулуллоҳ соллоллоҳу алайҳи васаллам: “Ким Коҳин ёки Аррофга борса, унинг айганини тасдиқласа батаҳқиқ Муҳаммадга нозил қилинган нарсага куфр келтирибди”, деб марҳамат қилдилар. (Имом Аҳмад). Аммо, ғайб илмини улар билмайдилар, ишонмайман уларни тажриба қилиш учун бораяпман деган кишилар куфр қилмаган ҳисобланадилар. Лекин уларнинг намозлари қирқ кун қабул бўлмайди! Бунга далил: Расулуллоҳ соллоллоҳу алайҳи васаллам: “Кимки фолбинга бориб, бирор нарса ҳақида сўраса унинг қирқ кунлик намози қабул бўлмайди”, дедилар. (Саҳиҳи Муслим). Шарт шуки, унга намоз ва тавба вожиб бўлади. Демак, мўмин-мусулмон киши шариъатда кўрсатилган таълимотларга амал қилиб, инсон руҳиятига, соғлигига таъсир қиладиган нарсалардан эҳтиёт бўлмоғи лозимдир. Шундагина тинчлик-хотиржамликни, оилалар саодатини, касбларнинг баракасини, Аллоҳнинг раҳмати ва мағфиратини ҳосил қиламиз.\nЎМИ Самарқанд вилояти вакили ўринбосари.


Ўзбекистонда энергетика муаммолари\nЎтган ҳафталарда Ўзбекистоннинг турли ҳудудларидаги автомобилларга газ қуйиш шохобчаларида турнақатор навбатлар кузатилди ва бу ҳолат давом этмоқда. Kun.uz мухбири водийдаги ҳолат бўйича репортаж уюштирди.\nМутасаддилар бу ҳолатни совуқ кунларда биринчи навбатда аҳоли хонадонлари, кўп қаватли уйлар, стратегик ва ижтимоий соҳа объектларига табиий газ етказиб берилишини таъминлаш мақсадида вилоятдаги барча АГТКШларга табиий газ беришни вақтинча чекланиши билан изоҳламоқда.\n«Ўзнефтгазинспекция» газ тўлдириш шохобчалари газ таъминоти корхонасига 30,4 млрд сўмлик зарар етказгани, шунингдек, пишган ғишт цехлари, иссиқхоналар ва бошқа корхоналарда газдан ноқонуний фойдаланиш ҳолатлари аниқлангани ҳақида маълумот берди. «Жомбойтумангаз» филиалида ҳам аҳоли учун ажратилган суюлтирилган газ баллонларини талон-торож қилиш ҳолати аниқланди.\nБу орада Андижон шаҳридаги кўп қаватли уйлардан бирида қўлбола усулда тайёрланган газни тортиш мосламасида юзага келган портлаш натижасида ёнғин содир бўлиб, 8 киши жароҳатланди. Тошкентда янги уйлар аҳолиси ўз-ўзича айланаверадиган газ ҳисоблагичларидан шикоят қилмоқда.\nТуркманистондан электр энергияси импорти ҳам бир текисда кетмаяпти.\n30 ноябрь куни «Ўзбекистон миллий электр тармоқлари» «Туркманэнерго» билан электр энергиясини импорт қилиш юзасидан бир йиллик келишувга эришилгани, 1 декабрь кунидан буён Ўзбекистонда электр энергияси таъминотида ижобий ўзгаришлар рўй бериб, тармоқдаги чекловлар кескин камайишини маълум қилганди.\n4 декабрь куни «Сердар» ва «Қоракўл» подстанцияларини боғловчи ҳаво электр узатиш тармоғида фавқулодда ўчиш ҳолати содир бўлди ва Навоий, Бухоро ҳамда Сурхондарё вилоятлари тармоқдан узилди. Бир кун ўтиб электр узатиш тармоғи таъмирланиб, импорт амалиёти тикланди.\n6 декабрь куни «Талимаржон» ИЭСда 800 мВтли 1-энергоблок технологик ҳимоя ишлаши сабабли авария ҳолатда ўчди. Натижада Қашқадарё, Бухоро, Навоий, Сурхондарё, Фарғона, Андижон ва Наманган вилоятларида аварияга қарши автоматика тизими орқали истеъмолчилар вақтинча тармоқдан узилди.\nНАТОдаги баҳслар ва хафагарчиликлар\nТуркия Болтиқбўйи давлатларини Россиядан ҳимоя қилиш режасига қарши бўлди, Макрон ҳам Туркияга, ҳам Трампга қарши бўлди, Трамп ўз одатига кўра барчага қарши бўлди. Лондон яқинидаги Уотфорд шаҳарчасидаги НАТОнинг 70 йиллигига бағишланган саммит арафасида альянсдаги муҳитни юбилей муҳит деб бўлмасди.\nАввалига Эммануэл Макрон «НАТО миясининг ўлими» ҳақида гапириб, альянсни ислоҳ қилиш кераклиги ҳақида гапирганди.\nМакрон НАТОнинг стратегик қарорлар қабул қилиш борасида оқсаётгани ва Туркиянинг Суриядаги ҳаракатларига нисбатан чора кўрмагани, ғоялар бошқарувини йўқотганини таъкидлаган. Унинг сўзларига кўра, НАТО стратегик мақсадларини аниқлаб олиши лозим, Европа жар ёқасида турибди ва қитъани ҳимоя қилиш ишларини бошлаш зарур.\nБу фикрлар ёқмаган Ражаб Тоййиб Эрдўған Макронга шифокорга учрашни тавсия қилди.\nЭрдўған расмий Париж Туркияни НАТО аъзолигидан чиқариш борасида қарор қабул қилиш ваколатига эга эмаслигини эслатди ва француз ҳарбийлари Сурияда нима қилиб юргани борасида савол қўйди. Туркия президенти қўшни давлатда белгиланган муддатларда мамлакат хавфсизлигига таҳдидлар сақланиб қоладиган бўлса, Анқара яна қатъий чоралар қўллашга киришишини маълум қилди.\nНАТОнинг юбилей саммити: Етакчилар Болтиқбўйи ва Польшани Россиядан ҳимоя қилишга келишишди\nТрамп ҳам Макроннинг гапларини «ёқимсиз баёнот» деб атади (Макрон НАТО аъзолари АҚШга ҳарбий ҳимоя учун тўлов қилишдан олдин бу ташкилотнинг моҳиятини қайта кўриб чиқиш кераклигини айтганди). Америкаликлар президенти твитларида Францияда ишсизлик юқорилиги, ҳукумат эса Америка интернет-компанияларини катта солиқларга тортишни исташи, у эса бунга жавобан француз виноси учун бож жорий этишни режалаштираётгани ҳақида ёзди.\nЯкунда НАТО етакчилари барибир Болтиқбўйи ҳамда Польша масаласидаги режаларда якдил эканликларини билдиришди ва бу ҳудудларни Россиядан ҳимоя қилиш борасида келишишди.\nБош прокуратура Гулнора Каримовага нисбатан янги жиноят иши бўйича тергов ҳаракатлари якунига етганини хабар қилди. У жиноий гуруҳ тузиш, ўлпон йиғиш ва қўрқитиб, мулкларни тортиб олишда айбланмоқда.\nГулнора Каримованинг қамоқ муддати узайтирилгани ҳақида аввалроқ, 3 декабрь куни унинг қизи Имон Каримова Instagram’да эълон қилган эди. Айни вақтда у жиноят ишининг мақоми «махфий» эканини маълум қилган эди.\n«Фуқаролар ва журналистлардан саволлар оқими кўпайиб бораётгани муносабати билан, жамоамиз Гулнора Каримовага қарши сиёсий мотивга эга иш бўйича тўлиқ ахборотни эълон қилиб боришни бошлайди», деб ёзганди Имон Каримова. У бу ишни расмийларнинг Гулнора Каримованинг «қамоқ муддатини узайтириш ва уни тўлиқ изоляцияда сақлаб туриш» йўлидаги бешинчи уриниш деб атаганди.\nЎзбекистон ҳукумати инсонпарварлик нуқтайи назаридан унга имкон берди ва жиноят ишлари бўйича Тошкент вилояти судининг 2018 йил 1 июлдаги ажрими билан Каримовага тайинланган жазо 5 йил муддатга озодликни чеклаш жазосига алмаштирилади.\n2018 йил ёзидан 2019 йил баҳоригача ўз қизи Имон Каримова билан бир уйда яшаган Гулнора Каримова тартибларни бузгани учун яна қамоққа қайтарилди. У 2019 йил мартидан бери Тошкент вилоятининг Зангиота туманидаги 21-сон умумий тартибдаги колонияда сақланмоқда. Август ойида Бош прокуратура Каримова хонимга нисбатан давлат маблағларини талон-торож қилиш ва Ўзбекистоннинг манфаатларига хилоф равишда битимлар тузиш, шунингдек, товламачилик йўли билан ўзгаларнинг ўта йирик миқдордаги мулкларини эгаллаб олиш ҳолатлари бўйича жиноят ишлари қўзғатилганини маълум қилганди.\n4 декабрь куни Конгресс вакиллар палатаси суд қўмитаси раиси Жеррольд Надлер АҚШ президенти Дональд Трамп импичменти бўйича текширувларнинг барча уч қисми мавжуд талабларга жавоб бериши ва бу жараённинг ўзи қонунийлигини маълум қилди.\n5 декабрь куни АҚШ конгресси спикери Нэнси Пелоси Вакиллар палатаси Дональд Трампга қарши расмий айблов формулировкасини муҳокама қилишга тайёрлигини эълон қилди. Бу шуни англатадики, конгрессдаги демократлар Оқ уй раҳбарини ҳукуматдан кетказиш бўйича жараённи бошлашга якуний қарорни қабул қилишган.\nАҚШ президенти импичменти бўйича овоз бериш йил охиригача ўтказилиши мумкин.\nТрамп импичменти масаласи кўтарилгандан бери уч ойга яқин вақт ўтди. Сўнгги вақтларда Пелоси хоним бир неча марта импичментни эълон қилишга шошилмаслик маъқуллигини айтганди.\nТрампнинг ҳокимиятдан четлатилиши учун нафақат Вакиллар палатаси қарори, балки республикачилар устунлик қиладиган Сенат аъзоларининг учдан икки қисми қўллаб-қувватловига эришиш талаб этилади.\nДональд Трамп Ненси Пелосининг чиқишидан аввалроқ демократларнинг қарорига муносабат билдирганди.\n«Агар менга импичмент эълон қилишга тараддудланган экансиз, буни ҳозир ва тезроқ қилинг, биз Сенатда ҳаққоний суд ўтказайлик ва мамлакатимиз яна одатий ҳаётга қайтсин», - дея ёзганди президент твитида.\nОқ уй матбуот котиби Стефани Гришэмнинг фикрича, демократлар бундай ташаббусидан уялишлари керак.\n«Биз Сенатда адолатли суд кутамиз», дея қўшимча қилган у.\nЯна бир муносабат Дональд Трампнинг сайловолди штаби раҳбари Бред Парскейл томонидан билдирилган. Унинг фикрича, демократлар ўз ҳаракатлари билан сайловчиларнинг номзод ҳақидаги фикрини ўзгартириб, 2020 йилги сайловга таъсир кўрсатишмоқчи.\n«Спикер Пелоси, қўмита раҳбари Шифф ва Хантер Байден ҳам кўрсатма бериши керак», деган Парскейл.\nЎзбекистонда ОАВга тазйиқ ўтказишга йўл қўйилмайди\nПрезидент Шавкат Мирзиёев 7 декабрь куни «Ўзбекистон» халқаро анжуманлар саройида Конституция қабул қилинганининг 27 йиллигига бағишланган тантанали маросимда сўзлаган нутқининг бир қисмини қонун устуворлиги ва жамоатчилик назоратини таъминлашга бағишлади.\nПрезидент шунингдек, Ўзбекистонда ОАВ вакилларининг қонуний ҳақ-ҳуқуқларига ҳеч қандай шаклда тазйиқ ўтказишга йўл қўйилмаслигини таъкидлади:\nКатта раҳмат, оммавий ахборот воситалари ва блогерларга. Кўп-кўп нарсалар Ўзбекистонда очиқ айтиляпти, ҳамма буни кўриб турибди. Лекин битта нарсани билинглар, бу очиқлик ҳеч қачон орқага қайтмайди!\nҚанча кўп очиқлик бўлса, оммавий ахборот воситалари одамларимизга ҳақиқий муаммоларни қанча кўп етказса, мен раҳбар сифатида улардан миннатдор бўламан\nТанқид албатта керак. Мана танқид бўляпти, хулоса ҳам бўляпти. Лекин биз ҳаммамиз изланишдамиз, ўрганишдамиз. Янги Ўзбекистон қуряпмиз, бир-биримизга таяниб, халқимизни рози қилишимиз керак. Яна бир марта такрорлайман, ҳамма билиши керак: Ўзбекистонда жамоатчилик назорати ва оммавий ахборот воситалари вакилларининг қонуний ҳақ-ҳуқуқларига ҳеч қандай шаклда тазйиқ ўтказишга йўл қўйилмайди.\nПрезидент ўз маърузасида прокуратура идоралари фаолияти туфайли кўплаб кишилар жабрлангани ҳақида гапирди ва келгуси йилдан бошлаб прокурор қарори устидан судга мурожаат қилиш тартиби жорий этилишини маълум қилди.\nПрезидент инсон ҳуқуқ ва эркинликларига амал қилинишини таъминлаш, ҳар бир шахснинг қадр-қимматини эъзозлаш биз барпо этаётган очиқ, эркин ва адолатли жамиятнинг ажралмас хусусияти экани, бундай принцип асосий қонунда қатъий белгиланганини таъкидлаб ўтди.\nПрезидент қишлоқ хўжалигига мўлжалланган ерларни олиб қўйишнинг янги тартиби ҳақида гапирди.\nҲокимларнинг қишлоқ хўжалигига мўлжалланган ерларни олиб қўйиш бўйича ваколати депутатлар кенгашига берилади — Президент\nРоссияда «қозоқча сценарий», Украинада истеъфо бериб кетмаган вазир, Ўзбекистоннинг янги сенаторлари ва ҳафтанинг бошқа хабарлари\n21:37 / 12.01.2020


Трамп: БМТни буюк қиламиз!\n08:27 / 19.09.2017\nБМТ ўзининг ислоҳ қилиниши бўйича анжуман ўтказди. Анжуманда АҚШ президенти Дональд Трамп БМТ номига танқидий фикрлар билдирди.\nУнинг айтишича, халқаро ташкилот ўз салоҳиятини тўлиқ намоён қилмаган. АҚШ президенти ташкилотнинг ислоҳ қилинишини тўлиқ қўллаб-қувватлашини айтган.\nТрамп БМТ бош котиби Антониу Гутерришни ислоҳотлар ўтказиш истаги йўлидаги саъй-ҳаракатлари учун мақтаган.\nТрамп, шунингдек, ўзининг сайловолди шиори бўлган “Американи яна буюк қиламиз” иборасини БМТга қўллаб, уни “буюк қилишга” ваъда берган.\nОқ уй матбуот хизмати маълумотларига кўра, саммит вақтида Трампга унинг БМТга билдирадиган тилаги қандайлиги ҳақида савол беришган. “Ўйлайманки, тилак шундай: “БМТни буюк қиламиз! “Яна” эмас, шунчаки буюк қиламиз. Шундай катта салоҳият мавжуд. Ўйлайманки, биз буни қила оламиз”, деб жавоб қилган Трамп.\nЎз навбатида, БМТ бош котиби ислоҳотлар ташкилот ўз вазифаларини самарали бажариши учун зарурлигини таъкидлаб ўтган.\n“Одамлар ночорлик ва ўз ҳолига ташлаб қўйилган ҳолда яшамоқдалар, низолар қурбонларига айланмоқдалар, уларнинг ҳуқуқлари инобатга олинмаяпти ва қадр-қимматлари поймол қилинмоқда. Ўз орзу ва ғояларини рўёбга чиқармоқчи бўлганлар ҳам ёрдамимизга муҳтожлар. Айнан улар ҳамда ўз меҳнати билан ташкилотнинг фаолиятини молиялаштираётган солиқ тўловчилар учун ислоҳотлар ўтказишимиз зарур. Ислоҳотлар БМТ байроғи остида ҳаётий муҳим ишни бажараётган барча учун зарур”, деб айтган Гутерриш.\nОхирги маълумотларга кўра, АҚШнинг БМТни ислоҳ қилиш бўйича таклиф қилган декларациясини 142 та давлат қўллаб-қувватлади.


ББC радиоси саволларига жавоблар « Ўзбекистон Халқ Ҳаракати\nББC радиоси саволларига жавоблар\n01 April 2017 - 6:00\n1. Шeърият сиёсaтдaн устундир, дeгaнлaр ҳaқлидирлaр. Мeн сиёсaтни xaлқимнинг oздлиги учун кўрaшиш қурoли сифaтидa тaнлaдим. шeър ҳaм бу курaшдa бир қурoлдир. Aммo билвoситa қурoлдир. Сиёсaт эсa бeвoситa қурoл, шу бoис, нaқaдaр нoтoзa бўлишигa қaрaмaсдaн, сиёсaт билaн шуғуллaнишгa мaжбурмaн.\nЧунки мeн кaбилaр учун миллaт oзoдлиги, ҳaр нaрсaдaн, ҳaттo шeъриятдaн ҳaм устундир. Oзoдлик дeр экaн, фaқaт жисмoний эмaс, сиёсий эмaс, мaънaвий oзoдликни ҳaм нaзaрдa тутaяпмaн. Бу дeгaни бизнинг идeaлимиз фaқaт дeмoкрaтияни тиклaш эмaс, бaлки иймoнли вa бaркaмoл инсoн жaмиятини қуриш ҳaмдир.\n2. Дeмoкрaтия сўзи зaмиридa xaлқ тушунчaси бoр. Ҳукумaтимизнинг дeмoкрaтия ҳaқидa гaпиришигa ҳoзирчa ҳaққи йўқдир. Чунки дeмoкрaтиянинг ўзaги бўлгaн xaлқ ҳукумaтнинг oёқлaри oстидa ётибди. Бу ҳилқaт ўнидaн туриб, мустaбидлaрдaн ўз ҳaқлaрини тoртиб oлмaгунгa қaдaр дeмoкрaтия ҳaқидa гaпириш кулгилидир.\n3. Мaқoлaлaримдaги ҳукумaтни тaнқидни кeскин дeб ўйлaмaймaн. Улaрдa ҳeч қaчoн oдoб дoирaсидaн чиқмaгaнмaн. Ҳукумaтнинг 12 йил ичидa қилгaн ишлaридaн бир ёруғ тaшaббусни кўришни дoим oрзу қилгaнмaн. Ҳукумaтни мaқтaшни истaгaнмaн.\nAммo aфсуски, xoҳ ишoнинг, xoҳ ишoнмaнг, бундaй ёруғликни тoпoлмaгaнмaн. Вa aйни пaйтдa, ҳукумaт билaн мурoсaгa кeлиш учун ҳaм дoим бaҳoнaлaр axтaргaнмaн, aммo, ҳaйҳoт, уни ҳaм тoпoлмaгaнмaн. Мeндaй мурoсaсoз биттaси буни тoпoлмaгaн бўлсa, рaдикaллaр қaндaй мурoсa қилaди бу ҳукумaт билaн?\n4. Ҳa, aгaр миллиятчилик ўз миллaтини сeвиш бўлсa – мeн миллaтчимaн.\nAгaр бутун турк қaвмлaрининг ҳaмжиҳaт яшaшини oрзу қилиш пaнтуркизм бўлсa, ҳa, мeн – пaнтуркстмaн. Aгaр Oллoҳгa, унинг китoби вa Пaйғaмбaригa ишoниш ислoмчилик бўлсa, ҳa, мeн – ислoмчимaн.\n2004 йил, янвaр\nМуҳаммад Солиҳнинг 2013 йилда Истанбулда чоп этилган “Туркистон шуури” китобидан. (299-300-саҳифалар.)


Қирғиз жанубидаги зўравонликлар ортидан матбуот эркинлиги қай даражада? - BBC News O'zbek\nҚирғиз жанубидаги зўравонликлар ортидан матбуот эркинлиги қай даражада?\n29 Сентябр 2010\nҚирғизистонга сафар қилган Оврўпо Иттифоқининг Марказий Осиё бўйича махсус вакили Пьер Моррел Олий Маҳкама раиси вазифасини ўтовчи Феруза Жамашева билан учрашув мобайнида ҳуқуқ фаоли Азимжон Асқаровга нисбатан чиқарилган умрбод қамоқ жазоси ҳукмидан ўз хавотирини изҳор этган.\nЖаноб Моррел Азимжон Асқаров апелляцион аризасини кўриб чиқиш жараёнида ҳамма процессуал қоидаларга риоя қилинига умид қилишини билдирди.\nАйни вақтда Қирғизистон жанубида июн ойида рўй берган тўқнашувлар вақтида этник низо қўзғаш айблови билан ҳибсга олинган журналист Улуғбек Абдусаломов соғлиғи ёмонлашгани туфайли уй ҳибсига ўтказилган.\nЗўравонликлардан сўнг ўтган бир неча ой мобайнида Қирғизистон жанубидаги вазиятни ёритишда журналистлар не қадар озодлар?\nБи-би-си билан суҳбатлашган Московский Комсомолец в Киргизстане рўзномаси бош муҳаррири Улуғбек Бобоқуловга кўра, асосий муаммо ўзбек ва қирғиз журналистларнинг ўзаро алоқа қилмаслигида.\nБобоқулов: Қирғизистон жанубида журналистларнинг фаолият олиб боришига ҳукуматдан ҳеч ким ҳалақит бераётгани йўқ. Бунинг учун Ўш вилоят маъмурияти қошида махсус ахборот мувофиқлаштириш маркази ҳам тузилган. Менинг ўзим ўтган ҳафта у ерда бўлиб, ҳам ўзбек ва ҳам қирғиз журналистлари билан гаплашдим. Муаммо бошқа нарсада. Журналистлар моноэтник. Яъни моноэтник нашрларда ишлашади. Албатта, улар кўришганда салом-алик қиладилар, мавзуларни муҳокама қилишади. Аммо, иш жойларига қайтгач, истар-истамай, ўзлари мансуб бўлган этник гуруҳга тортиб кетишади. Шундан кейин ўзларига яқинрок бўлган ахборотни берадилар. Яқинлик, миллатдошлик маъносида. Бу биринчидан, иккинчидан эса, улар бошқа миллат яшайдиган жойга боришдан қўрқишади. Масалан, қирғиз журналистлари ўзбеклар, ўзбек журналистлари эса қирғизлар зич яшайдиган мавзеъ ва ҳудудларга боришдан чўчийдилар. Шунинг учун ҳам қўрқув ва бир томонлама ахборот ҳукмронлик қилмоқда. Менга анча осон, чунки мен ўзбекчада ҳам, қирғизчада ҳам бирдек гапирганим учун ҳар икки томон менга дардларини тўкиб солишади, бир-бирларига лой чаплайдилар. Муаммо кўпроқ Қирғизистон шимолидаги журналистларда. Шимолда қирғиз журналистлари кўпчилик бўлгани учун уларнинг мақолаларида миллатчилик руҳи кучли, ҳатто нацистларча чақириқлар ҳам эшитилаяпти.\nБи-би-си: Бу вазиятга кимдир эътибор қаратаяптими, қирғиз жамиятида бу муҳитни яхшилаш юзасидан мунозаралар борми?\nБобоқулов: Прокуратура ва бошқа ҳуқуқ-тартибот идоралари бу ҳолатни кўрмасликка олаяпти. Асосан, халқаро ташкилотлар бу вазиятга эътибор қаратишаяпти. Масалан, яқинда Россиянинг Бишкекдаги элчихонаси қирғиз матбуотидаги қатор миллатчилик чиқишлари юзасидан хавотир билдирилган бир баёнот билан чиқди. Қатор нуфузли халқаро нашрлар, масалан Дэйли Телеграф ҳудди шу мавзуда мақолалар эълон қилишди. Аммо, маҳаллий таҳлилчилар бўлса, яна ўзлари истар-истамай, ўз миллатларига оғиб, Россия элчихонасини Қирғизистонда аслида мавжуд бўлмаган миллатчиликни кўраётганликда айбладилар. Уларга кўра, аслида Қирғизистонда ҳеч қандай миллатчилик йўқ. Гўёки бор нарса миллатчилик эмас, балки ватанпарварликдир ва ҳоказо.\nБи-би-си: Сиз журналистларга босим йўқ деяпсиз. Аммо, Улуғбек Абдусаломовнинг мисоличи? У нима учун ҳибсда ўтирибди бўлмаса?\nБобоқулов: Мен бундай деяётганим йўқ. Мен журналистлар томонидан муаммонинг ёритилишида босим йўқлигини назарда тутдим. Бу икки ҳил нарса. Журналистларга босим деганда давлат идоралари томонидан босимни тушунамиз. Шундай эмасми? Ҳозирги ҳукумат бунга бораётгани йўқ. Чунки яқин ўтмишда, Бакиев даврида президент девони матбуотга ўтказган босимларининг оқибатлари ҳамманинг ёдида. Журналистларга тўғридан-тўғри босимга келсак, бу нарса маиший даражада мавжуд. Масалан, таҳририятга телефон қилишиб, "эй сен, сассиқ сарт, нима учун ўзбекларнинг фикрини бераяпсан, нима учун ўзбекларга сўз бераяпсан, сени ўлдириш керак" қабилидаги таҳдидларни айтишади. Албатта, буларнинг ҳаммаси ёқимсиз. Аммо, мен буни маиший даражада юз бераётган ҳолатлар деб биламан. Ҳозирча. Келажакда нима бўлишини вақт кўрсатади.


Украинанинг Луганск вилоятида юз ҳарбий қуршовда қолди\nУкраинанинг Луганск вилоятидаги Бахмутовка қишлоғи яқинида Украина ҳукумат кучларининг юзга яқин ҳарбийси қурошовда қолди. Улар орасида ҳалок бўлганлар, яраланган ва асир олинганлар бор. Бу ҳақда Луганск вилояти губернатори Геннадий Москаль ҳалок бўлганлар сонинин аниқ айтмаган ҳолда маълумот берди.\nМоскаль Европада хавфсизлик ва ҳамкорлик ташкилоти вакиллари россияпарастлар томонидан назорат қилинаётган Луганск раҳбарлари билан ўт отишни тўхтатиш масаласида келиша олмаганини айтди. Мазкур ҳудудда бир неча кундан бери жанглар бормоқда.\nМинскда 20 сентябрда ўт отишни тўхтатиш меморандуми имзоланганидан бери украин армияси ва айримачилар бир бирларини сулҳ битимини бузаётганликда айблаб келмоқда.


19-тур, 10 январь, соат 00:30\nКарим Бензема (15, 90+1)\nГарет Бэйл (22, 49, 63)\n90+2' Ўйин якунланди! "Реал" - "Депортиво" 5:0! Зидандан ажойиб дебют! Табриклаймиз!\n90+1' ГООООЛ! Карим Бензема, 5:0! Қарши ҳужумда Хесе ўнг томондан олдинга ўтди ва жарима майдончасида ёлғиз турган Криштиануга узатма берди. Роналду ҳимоячини алдаб, зарба бермоқчи бўлди. Аммо тўп ҳимоячининг оёғидан орқага думалади ва ортдан етиб келган Бензема кучли зарба билан дарвозани ишғол қилди! Тўп тўсинга тегиб, ер орқали чизиқни кесиб ўтди!\n88' Эҳҳҳҳ, Перес! Луис Альберто бирга бир вазиятга чиқди ва Пересга узатма берди. Лукас нима учундир бўш дарвозага зарба бера қолмади ва ҳимоячилар хавфни бартараф этишди!\n87' "Депор" яна қарши ҳужумдан фойдалана олмади\n86' Хесе ўнг қанотдан жарима майдончасига кирди ва зарба йўллади. Тўп ҳимоячининг оёғидан майдонни тарк этди\n83' Хамеснинг узатмасидан кейин Роналду жарима майдончаси ичида тўпни қабул қилди. Лайнсмен эса офсайдни қайд этиб, хатога йўл қўйди\n82' Чап қанотдан етказилган узатма пайтида тўп Вараннинг қўлига тегиб, майдонни тарк этди. Бурчак тўпи\n80' Эҳҳҳҳ, негадир бугун Роналдунинг омади келмаяпти. Модрич уни жарима майдончасига бошлади. Унинг зарбасидан кейин тўп олис устун ёнидан ўтиб кетди\n79' Вуууҳ! Роналдунинг ноаниқ узатмасидан кейин "Депортиво" футболчиси жарима майдончаси ташқарисидан кучли зарба йўллади. Навас бир амаллаб зарбани қайтарди!\n75' Чап қанотдан етказилган узатмани Марсело қайтарди. Москера жарима майдончаси ташқарисидан зарба берди. Ноаниқ\n74' "Реал"да ўзгариш: Бэйл ўрнига Хесе тушди\n74' Хамеснинг узатмасидан кейин Криштиану бирга бир вазиятга чиқди, аммо бироз офсайдда қолганини ҳакамлар пайқашди\n73' Роналду жарима майдончаси ташқарисидан кучли ва аниқ зарба берди. Люкс тўпни эгаллади\n72' "Депор" ўнг қанотдан ҳужумга ўтди. Жарима майдончасига етказилган узатмани Перес дарвоза томон тепишга ҳаракат қилди. Пепе хавфни бартараф этди\n70' Аррибас сариқ карточка олди\n69' Лукас Перес яна бир марта яккама-якка вазиятга чиқарилди. Пепе ва Варан "подкат" орқали хавфни бартараф этишди\n65' "Реал"да ўзгариш: Иско ўрнига Хамес тушди\n63' ГООООЛ! Гарет Бэйл, 4:0! Хет-трик! Бурчакдан етказилган узатмани Бэйл бош билан дарвозага жойлади!\n61' Роналду жарима майдончаси ташқарисидан зарба йўллади. Ноаниқ\n60' Очиқ ўйин бўлмоқда. Меҳмонлар гол уриш ўз омадларини "Мадрид" дарвозаси томонлардан қидиришмоқда\n55' "Депортиво" майдон марказида мезбонлардан тўпни олиб қўйишди ва 4га 3 ҳолатда олдинга ўтишди. Бор-йўғи бурчак тўпи\n52' Мезбонлар ўз вақтида учинчи голни уриб олишди. Акс ҳолда "Депор" кетма-кет ҳужум қилаётганиди. Меҳмонлар битта жавоб тўпини уришса, кейин "Реал"га қийин бўларди\n49' ГООООЛ! Гарет Бэйл, 3:0! Роналду ўнг қанотдан ерлатиб берилган узатмани Бэйл унчалик кучли бўлмаган, аммо аниқ зарба билан дарвоза бурчагига жойлади!\n48' Навас тепиб юборган тўпни майдон марказига яқин жойда меҳмонлар эгаллаб олишди ва тезда ҳужум ташкил қилишди. Перес бирга бир вазиятга чиқарилди. Пепе хавфни бартараф этди\n46' Ҳар иккала жамоада ўзгариш бўлди. "Реал"да Рамос ўрнига Рафаэль Варан тушди\n45' Биринчи бўлим якунланди. Ҳозирча "Реал" - "Депортиво" - 2:0. Танаффус\n45' "Лепортиво"нинг бурчак тўпи тахликали бўлди. Навас тўпга ета олмади ва у ҳеч кимга тегмай, майдонни тарк этди\n42' Вуууҳ! Роналду чап томондан жарима майдончаси кирди ва зарба йўллади. Тўп юқоридан ўтиб кетди\n41' Луис Альберто олис юқори бурчак томон зарба берди. Тўп юқоридан ўтиб кетди\n41' Бэйлнинг олис масофадан берилган узатмасидан кейин тўп Бенземага аниқ борди. Карим тўпни тўхтатмасдан дарвоза томон тепди. Люкс тўпни эгаллади\n39' Вууууууҳ! Бэйлнинг узатмасидан кейин Роналду бирга бир вазиятга чиқди ва бош билан зарба берди! Тўп устунга тегиб қайтди!!!\n38' Лукас Перес бир дақиқа ичида икки марта жарима майдончаси ташқарисидан зарба берди. Тўп иккала сафар иккита устун ёнидан ўтиб кетди\n36' Вуҳ! Иско чап томондан жарима майдончасига кирди ва ўткир бурчак остида дарвозабоннинг устидан ошириб зарба берди. Люкс тўпни орқа томонга уриб юборди ва иккинчи уринишди уни эгаллаб олди\n34' Вууууҳ! Марсело бир ҳимоячини алдаб жарима майдончасига кирди ва шерикларига узатма бераётганида тўп бошқа ҳимоячидан ўтмай қолди\n33' Роналду ўнг томондан жарима майдончасига кирди ва дарвоза олдига тўпни етказди. Дарвозабон тўпни эгаллади\n30' Вууууҳ! Майдон марказидан етказилган узатмадан сўнг Лукас Перес бирга бир вазиятга чиқди ва сакраб турган тўпга зарба берди. Зарба ноаниқ чиқди\n29' Меҳмонлар ижросидаги навбатдаги бурчак тўпи жуда муваффақиятсиз бўлди\n27' "Депор" бурчак тўпини ўйинга киритди. Самарасиз\n24' Вууууҳ! Роналду жарима майдончасининг чап томонида тўпни қабул қилди ва бир ҳимоячидан ўтиб, олис бурчак томон зарба берди. Тўп шундоққина устун ёнидан ўтиб кетди!\n24' Картабия жарима майдончаси ташқарисидан кучли ва аниқ зарба берди. Навас тўпни қабул қилди\n22' ГОООООЛ! Гарет Бэйл, 2:0! Карвахаль ўнгдан етказган тўпни бош билан дарвозага жойлади!\n22' Иско чап қанотдан дарвозабон майдончаси яқинига узатма берди. Марсело чап оёқда зарба берди, ноаниқ\n21' "Депор" футболчиси ўнг қанотдан дарвозабон майдончаси олдига узатма берди. Лукас Перес тўпга сакради, аммо бироз ета олмади\n19' "Реал" бурчак тўпини ўйинга киритди. Бензема қўли билан ҳимоячининг устига чиқиб зарба беришга ҳаракат қилди ва қоидани бузди\n15' ГООООЛ! Карим Бензема, 1:0! "Реал" бурчак тўпини ўйинга киритди ва ҳимоячи қайтарган тўпни Рамос 13 метрлардан дарвоза томон тепди. Зарба унчалик кучли чиқмади, аммо дарвоза яқинида тескари турган Карим тўпни дарвозага тўғрилаб қўйди!\n13' Вуҳ! Марсело чап томондан дарвозабон майдончаси яқинига узатма берди. Тўп Бенземанинг бошидан майдонни тарк этди\n11' Вууууууҳ! Меҳмонлар бурчак тўпини ўйинга киритишди ва такрорий ҳужум пайтида Лукас Пересни бирга бир вазиятга чиқаришди. Унинг зарбасини Навас оёғи билан қайтарди!\n9' Бурчак тўпини эгаллаб олган "Депор" футболчилари кўпчилик бўлиб қарши ҳужумга ўтишди. Аммо имкониятдан фойдалана олишмади\n8' Роналду жарима майдончасининг чап бурчагидан чап оёқда яқин бурчакка зарба берди. Тўпни Люкс майдон ташқарисига уриб юборди\n8' Тўпни кўпроқ меҳмонлар назорат қилишмоқда. Ўнг қанотдан етказилган узатмани чап томонда жарима майдончаси ичида Фажр қабул қилди ва ўткир бурчак остида зарба берди. Навас зарбани қайтарди\n4' Модрич майдон марказидан Роналду томон узатма берди. Германи Люкс тўпни эгаллаб олди\n3' Бэйлнинг навбатдаги узатмасидан кейин ҳам тўпни ҳимоячилар эгаллашди\n2' Хавфли вазият! Бэйл ўнг қанотдан дарвозабон майдончасига узатма берди. Иско ва Роналду тўпга ета олишмади. Ҳимоячилар хавфни бартараф этишди\n2' "Реал" оқ, "Депор" кўк-оқ йўл-йўл формада ўйнамоқда\n' Қадрли футбол мухлислари! "Реал" ва "Депортиво" жамоалари ўртасидаги ўйин бошланиш арафасида!


Terjemahan makna Surah Surah Ibrāhīm - Terjemahan Uzbek - Alaudin Manṣūr - Ensiklopedia Alquran Alkarim\nTerjemahan makna Surah: Surah Ibrāhīm\n1. Алиф, Лом, Ро. (Эй Муҳаммад алайҳис-салоту вас-салом, бу Қуръон) Биз сизга, одамларни Парвардигорларининг изни-иродаси билан зулматлардан нурга — қудрат ва ҳамду сано эгаси бўлган Зотнинг йўлига — олиб чиқишингиз учун нозил қилган Китобдир.\n2. Аллоҳ — осмонлар ва Ердаги бор нарса Ўзиники бўлган Зотдир. Кофирлар учун қаттиқ азоб — ҳалокат бўлгай.\n4. Биз ҳар бир пайғамбарни (ҳукмларимизни) баён қилиб бериши учун ўз қавмининг тили билан (сўзлайдиган қилиб) юборганмиз. Сўнгра Аллоҳ хоҳлаган кимсани йўлдан оздидур ва Ўзи хоҳлаган кишини ҳидоят қилур. У қудратли, ҳикматли Зотдир.\nNomor Halaman: 256\n6. Ўшанда Мусо қавмига айтди: «Аллоҳнинг сизларга берган неъматини — сизларни оғир азоблар билан қийнаётган, ўғилларингизни сўйиб, хотинларингизни тирик қолдираётган Фиръавн одамларидан қутқарганимизни эслангиз. Ана ўша ишларда Парвардигорингиз томонидан буюк синов бордир.\n7. Яна Парвардигорингиз билдирган (бу сўзларни) эслангиз: «Қасамки, агар сизлар (Менинг берган неъматларимга) шукр қилсангизлар, албатта (уларни янада) зиёда қилурман. Энди агар куфрони (неъмат) қилсангизлар, албатта, азобим ҳам жуда қаттиқдир».\n9. Сизларга илгари ўтган кишиларнинг — Нуҳ қавмининг, Од, Самуд (қабилаларининг) ва улардан кейин ўтган, (сону саноқларини) фақат Аллоҳгина биладиган қавмларнинг хабари келмадими? Уларга пайғамбарлари (ўзларининг ҳақ пайғамбар эканликларини билдирувчи) ҳужжатлар келтирганларида, улар қўллари билан (пайғамбарларнинг) оғизларини тўсиб, дедилар: «Биз сизлар элчи қилиб юборилган динга кофир бўлдик. Чунки биз сизлар бизни даъват қилаётган динингиздан шак-шубҳададирмиз».\n10. Пайғамбарлари айтдилар: «Осмонлар ва Ернинг яратувчиси бўлмиш Аллоҳ(нинг борлиги ва бирлиги) хусусида шак-шубҳа бўлиши мумкинми?! У зот сизларнинг гуноҳларингизни мағфират қилиш ва ўзларингизни маълум муддатгача (ҳалок қилмай) қолдириш учун (иймонга) даъват қилмоқда-ку!» Улар дедилар: «Сизлар ҳам худди ўзимизга ўхшаган одамларсиз, фақат бизни ота-боболаримиз ибодат қилиб ўтган нарсадан (санамларга сиғинишдан) тўсмоқчисизлар, холос. Бас, (агар чин пайғамбар бўлсангизлар) бизга аниқ бир ҳужжат далил келтиринглар-чи?!»\nNomor Halaman: 257\n12. (Ахир) бизни (тўғри) йўлимизга ҳидоят қилган Аллоҳга нечун таваккул қилмаймиз. Албатта, биз сизлар етказган озорларга сабр қилурмиз. Таваккул қилгувчилар ёлғиз Аллоҳга таваккул қилсинлар».\n13. Куфр йўлини тутган кимсалар ўзларининг пайғамбарларига: «Албатта, биз сизларни еримиздан ҳайдаб чиқарурмиз ёки сизлар бизнинг динимизга қайтурсизлар», дедилар. Шунда Парвардигорлари уларга (яъни, пайғамбарларга): «Албатта, Биз бу золимларни ҳалок қилурмиз.\n14. Ва улардан сўнг шу ерни сизлар учун маскан қилурмиз. Бу (ваъда) Менинг ҳузуримда (сўроқ-савол бериб) туришдан қўрқувчи ва Менинг (кофирларни дўзахга гирифтор қилиш хусусидаги) ваъдамдан хавф қилгувчи кишилар учундир», деб ваҳий юборди.\n16. Унинг (яъни, ҳар бир кофир бўлган кимсанинг) олдида жаҳаннам бордир. (Жаҳаннамда) унга йирингли сувдан берилади.\n17. (Ўшанда) уни ютмоқчи бўлади-ю, (томоғидан) ўтказолмайди, унга ҳар томондан ўлим келади-ю, у ўлолмайди. Унинг ортида (бундан-да) оғир азоб бордир.\n18. Парвардигорларига кофир бўлган кимсалар қилган амалларининг мисоли худди бўронли кунда қаттиқ шамол учириб кетган кулга ўхшайди — улар қилган амалларидан бирон фойдага эга бўла олмайдилар. Бу узоқ — қаттиқ йўлдан озишдир.\nNomor Halaman: 258\n21. (Қиёмат Кунида) барча (халойиқ) Аллоҳга рўбарў бўлиб, бечора (эргашувчи)лар мутакаббир кимсаларга (яъни, ўзларининг собиқ йўлбошчиларига): «Бизлар сизларга эргашган эдик, энди сизлар бизларни Аллоҳнинг бирон азобидан қутқара олурмисизлар?!» деганларида, улар айтдилар: «Агар Аллоҳ бизни (ҳақ йўлга) ҳидоят қилганида биз ҳам сизларни ҳидоят қилган бўлур эдик. (Энди эса) дод-вой қиламизми, сабр-қаноат қиламизми, биз учун баробардир — ҳеч қандай нажот йўқдир».\n22. Қачонки, иш тугагач (яъни, жаннат аҳли жаннатга сазовор бўлиб, дўзахилар дўзахга ҳукм қилингач), шайтон деди: «Албатта, Аллоҳ сизларга ҳақ ваъда қилган эди. Мен эса (ёлғон) ваъдалар бериб, сизларни алдаган эдим. (Лекин) мен учун сизларнинг устингизда ҳеч қандай ҳукмронлик йўқ эди, илло мен сизларни (куфр йўлига) чақиришим биланоқ ўзингиз менга итоат этдингиз. Энди мени эмас, ўзларингизни маломат қилингиз. Мен сизларга ёрдам бера олмайман, сизлар ҳам менга ёрдам бергувчи эмассиз. Албатта, мен сизлар илгари (Аллоҳга) мени шерик қилганингизни инкор қилурман. Албатта, золимлар (яъни, кофирлар) учун аламли азоб бордир.\n24. (Эй инсон), Аллоҳ яхши сўзга (яъни, иймон калимасига) қандай мисол келтирганини кўргин: у сўз худди бир асил дарахтга ўхшайдики, унинг илдизи (ер остига) маҳкам ўрнашган, шохлари эса осмондадир.\nNomor Halaman: 259\n25. (У) Парвардигорининг изни-иродаси билан мудом мева берур. Аллоҳ одамлар эслатма-ибрат олишлари учун мана шундай мисоллар келтирур.\n28. (Эй инсон), Аллоҳнинг неъматини (яъни, иймонни) куфрга алмаштириб юборган ва қавмларини (яъни, ўзининг ортидан эргашганларни) ҳалокат чоҳига қулатган кимсаларни кўрмадингми?!\n29. Жаҳаннамга (қулатган кимсаларни кўрмадингми?!) Улар унга киражаклар. Нақадар ёмон жой у!\n30. Улар (одамларни) Аллоҳ йўлидан оздириш учун У зотга «тенг»ларни (ўйлаб) топдилар. (Эй Муҳаммад алайҳис-салоту вас-салом), айтинг: «Фойдаланиб қолинглар! Ҳеч шубҳа йўқки, оқибат борадиган жойингиз дўзахдир».\n31. (Эй Муҳаммад алайҳис-салоту вас-салом), иймон келтирган бандаларимга айтинг, намозни тўкис адо қилсинлар ҳамда олди-сотди ва ошна-оғайнигарчилик бўлмайдиган Кун (Қиёмат) келиб қолишидан илгари Биз уларга ризқ қилиб берган нарсалардан махфий ва ошкора инфоқ-эҳсон қилсинлар.\nNomor Halaman: 260\n35. (Эй Муҳаммад алайҳис-салоту вас-салом), эсланг, Иброҳим айтган эди: «Парвардигорим, бу шаҳарни (яъни, Маккани) тинч шаҳар қилгин, мени ва болаларимни бутларга бандалик қилишдан йироқ қилгин.\n36. Парвардигорим, у бутлар кўпдан-кўп одамларни йўлдан оздирдилар. Бас, ким менга эргашса, ана ўша мендандир (яъни, менинг динимдадир). Ким менга исён қилса, яна Ўзинг мағфиратли, меҳрибонсан (яъни, ундай кимсаларни ҳам ҳақ йўлга ҳидоят қилишга қодирсан).\n37. Парвардигоро, албатта мен зурриётимдан (бир бўлагини — ўғлим Исмоил ва унинг онаси Ҳожарни) Сенинг ҳурматли Байтинг ҳузуридаги экин ўсмайдиган бир водийга жойлаштирдим. Парвардигоро, (улар) намозни тўкис адо қилсинлар деб (шундай қилдим). Бас, Сен Ўзинг одамларнинг дилларини уларга мойил қилиб қўйгил ва уларни (барча) мевалардан баҳраманд этгил. Шояд шукр қилсалар.\n39. Менга кексалик пайтимда Исмоил ва Исҳоқни ҳадя қилган зот — Аллоҳга ҳамду санолар бўлсин. Албатта, Парвардигорим (барча) дуоларни эшитгувчидир.\n42. (Эй Муҳаммад алайҳис-салоту вас-салом), сиз ҳаргиз: «Аллоҳ золим кимсаларнинг қилаётган амалларидан ғофил», деб ўйламанг! Фақат Аллоҳ уларни(нг жазоларини) кўзлар (даҳшатдан) қотиб қоладиган (қўрқинчли Қиёмат) кунига қолдирмоқда, холос.\nNomor Halaman: 261\n44. (Эй Муҳаммад алайҳис-салоту вас-салом), одамларни огоҳлантириб қўйингки, уларга азоб келар кунда (Қиёматда) золим кимсалар: «Парвардигоро, бизларга озгина муҳлат бергин, (яъни, бизларни дунёга қайтариб, озгина ҳаёт бергин, албатта) Сенинг даъватингни қабул қилурмиз ва пайғамбарларингга эргашурмиз», дейдилар. (Шунда уларга жавоб қилинур): «Илгари (ҳаёт пайтларингизда) ҳеч қачон заволга юз тутмаслигингиз (яъни, ҳеч қачон ўлмаслигингиз ва Охират жазосига дучор бўлмаслигингиз) ҳақида қасам ичмаган эдингизларми?!\n46. Дарҳақиқат, улар (яъни, Макка мушриклари) ўзларининг макр-ҳийлаларини қилдилар. (Лекин) агар уларнинг макрлари сабабли тоғлар емирилиб кетадиган бўлса-да, уларнинг (бу) макр-ҳийлалари Аллоҳ ҳузурида (маълумдир).\n47. (Эй Муҳаммад алайҳис-салоту вас-салом), сиз ҳаргиз Аллоҳни ўз пайғамбарларига берган («Биз албатта пайғамбарларимизни ғолиб қилурмиз», деган) ваъдасига хилоф қилувчи, деб ўйламанг. Албатта, Аллоҳ интиқом олувчи ғолибдир.\n48. Албатта, Аллоҳ Ер бошқа Ерга, осмонлар (ўзга осмонларга) айланиб қоладиган ҳамда (барча одамлар) ёлғиз ва қудратли Аллоҳга рубарў бўладиган Кунда (Қиёматда интиқом олгувчидир).\n49. (Эй Муҳаммад алайҳис-салоту вас-салом), у кунда жиноятчи кимсаларни кишанлар билан боғланган ҳолларида кўрурсиз.\n52. (Қуръон) одамлар огоҳлантирилишлари ва (Аллоҳ) ягона илоҳ эканини билишлари ҳамда ақл эгалари эслатма-ибрат олишлари учун (Аллоҳ тарафидан нозил қилинган) бир баёнот — хабардир.\n(Kirim catatan: Terjemahan Uzbek - Alaudin Manṣūr - Surah:Surah Ibrāhīm - Ayah:)


Қишки кийимларни иссиқ мавсумда қандай қилиб тўғри сақлаш керак?\nБаҳорда кейинги совуқ мавсум келгунига қадар шкафга иссиқ кийимларни жойлаб қўйишга тўғри келади. Қишки кийимлар иложи борича кўпроқ сизга хизмат қилиши учун қандай қилиб тўғри сақлашни биласизми?\nЮвиш, доғларни кетказиш ва яхшилаб қуритиш.\nСиз камида олти ойга кийимларингизни олиб қўйишни режалаштиряпсиз, яъни улар иложи борича тоза бўлиши керак. LG компаниясининг Steam технологиясига эга бўлган янги LG AI DD ақлли кир ювиш машиналари сизга бунда ёрдам беради. AI DD кир ювиш машиналари гипоаллерген цикл билан жиҳозланган бўлиб, у аллергия ва чанг таркибидаги ҳашаротлар (клешч)ни 99,9 фоизгача тозалайди. Буғ ҳатто чуқур кирланган жойларни тозалаб, стандарт намланишга қараганда анча тезроқ кирни парчалаб, ювиш жараёнини самаралироқ қилади.\nЎзингизнинг севимли нарсаларингизни кераксиз дазмоллашдан сақлаш учун «Бурмасиз» функциясини ёқиш кифоя, у буғ технологияси туфайли ювиш пайтида бурмалар сонини 30 фоизгача камайтиришга ёрдам беради. Шундан сўнг сиз нарсаларни юмшоқ қилиб қуритиб, олиб қўйишингиз мумкин.\nКийимларни бир четга олиб қўйишдан олдин уларни яхшилаб қуритиш жуда муҳимдир. Одатда, уй бекалари шкафни текшириш, қишки кийимларни ювиш, қуритиш ва олиб қўйиш учун бир ёки икки кун вақт ажратади. LG DUAL Inverter Heat Pump қуритиш машинаси бу жараённи тезлаштиришга ёрдам беради ва уйингизга буклама қуритиш мосламаларини жойлаштириб чиқиш муаммосидан халос қилади. DUAL Inverter иссиқлик насоси туфайли қуритиш ҳарорати 27 фоизга пасайтирилди, яъни энди нарсаларни 75 даражада эмас, балки 55 даражада қуритиш мумкин. Бу жунли ва бошқа нозик матолар учун жуда яхшидир. Эндиликда, қуриганидан сўнг севимли кардиганингиз кичрайиб кетмаслиги аниқ. Яна бир муҳим жиҳат - ҳамма нарсаларни машина билан бирга келадиган махсус жавонда буклаб қуритиш мумкин ва улар чўзилиб кетмайди.\nҚуритиш жараёни анча ўзгарди ва шу билан бирга, самаралироқ бўлди: янги Allergy Care технологияси аллергия ва нафас олиш йўллари касалликларининг сабабчиси бўлган чанг таркибидаги ҳашаротлар (клешч)ни 99,9 фоизга йўқ қилади.\nҚишки кийимларингиз ювилиб, қайта ишланиб, яхшилаб қуритилганми? Энди уни махсус халталарда сақлаш ва алоҳида шкафга олиб қўйиш мумкин. Барча жунли кийимларни жавонларда ўраб қўйилган ҳолда сақлаш лозим, қалин шимлар, кўйлаклар, қишки пиджакларни эса - илгакларда.\nМаълумот учун, аллергенларнинг 99,9 фоизгача йўқ бўлиши Британия Аллергия билан кураш ассоциацияси (BAF) томонидан тасдиқланган.\nIntertek томонидан 2018 йил декабр ойида AATCC стандарти асосида синов ўтказилган. Унда пахтадан ишлаб чиқарилган кийим «Бурмаларни йўқотиш» опцияси билан синаб кўрилди (3 хил кўйлак), сўнг бу шундай кийимни тегишли опциясиз ювиш цикли билан таққосланди. Натижалар кийим хусусиятлари ва атроф-муҳит шароитига қараб фарқ қилиши мумкин. «Бурмаларни текислаш» қўшимча функцияси 6 а ювиш режимида мавжуд.\nХавфсиз, қулай ва сифатли қулоқчин сотиб олмоқчимисиз? – LG TONE Free симсиз қулоқчинларини танланг\nТабиат сайрида мусиқа тинглаш ёқса, LG XBOOM Go Bluetooth-колонкаларини олишни унутманг\n15:00 / 10.05.2021\nҲам телевизор кўриш, ҳам санъат асаридан баҳра олишни хоҳлайсизми? – Унда LG Gallery Design модели айнан сиз учун


Асад - экинингни ясат » Зарафшон Газетаси\nАсад - экинингни ясат Долзарб\n27 июл 2017 10:11\nПаст Дарғом туманидаги "Уста Темир АТМ" фермер хўжалиги аъзолари 44 гектар майдонда ғўза парваришламоқда. Ниҳолга ўз вақтида сифатли ишлов берилаётгани боис ҳар туп ғўзада 8-10 тадан кўсак бор.\n– Айни вақтда ғўза парваришида қилинган меҳнат кўп жиҳатдан ҳосилнинг мўл ҳамда сифатли бўлишини таъминлайди, – дейди фермер Б.Аҳмедов. – Ғўза қатор ораларига сифатли ишлов беряпмиз, белгиланган меъёрда минерал ҳамда маҳаллий ўғит билан озиқлантириб, уч марта суғордик. Чилпиш ишларини сифатли ўтказганимиз боис кўнгилдаги ҳосил етилмоқда.\nҒалла - мўл, ғўза - баравж\nҲосилга ҳосил қўшилмоқда


Урушдан кейинги Ироқ бошқарувчиси америкалик Жэй Гарнер бугун мамлакатнинг шимолий ҳудудида курдлар лидери Жалол Талабани билан учрашди.\nГарнер ва Талабанининг курдларнинг бошқа бир раҳбари Масуд Барзани билан учрашишлари кутилмоқда.\nҚатардаги АҚШ Марказий қўмондонлиги Ироқнинг собиқ ҳарбий қўмондони ва Бош вазири Муҳаммад Ҳамза ал-Зубайди ҳибсга олинганини маълум қилди.\nАҚШ ҳарбийлари Ироқда жойлашган эронлик мухолифларнинг қуролли гуруҳи Мужоҳиддиний-Халқий билан ўт очишни тўхтатиш ҳақида келишувга эришилганини билдирдилар. Куни кеча АҚШ қўшинлари мазкур гуруҳнинг аъзоларига қарши ҳужум қилган эди.\nБМТ Бош котиби Кофи Аннан халқаро ҳамжамиятни ироқликлар ўз келажагини ўзлари белгилаши ва Ироқнинг табиий бойликларини назорат қилиши кераклигини қабул қилишга чақирди.


BBC Uzbek - O'zbekiston - Туркия ўзбекистонлик сиёсий қочқинни ватанига қайтарадими?\nСўнгги янгиланиш 31 октябр 2012 - 13:27 GMT\nФаоллар турк ҳукуматини ўзбек қочқинларининг тақдирига бефарқликда айблашади\nИстанбулдаги экстрадиция маҳкамаси арафасида Би-би-сига гапирган ҳимоячи Абдуҳалим Йилмазга кўра, андижонлик Шомуроджон Қосимовни Ўзбекистонга топшириш хавфи сақланиб қолмоқда.\nИстанбулдаги жиноий маҳкама шу йилнинг сентябрида ўзбекистонлик қочқиннинг БМТга бошпана сўраб ёзган аризаси кўриб чиқилаётгани учун маҳкамани 14 ноябрга қолдирган эди.\nТуркиялик фаоллар турк ҳукуматидан ўзи олган халқаро мажбуриятларни ҳурмат қилиш ва сиёсий қочқинни Ўзбекистонга топширмасликни талаб қилишмоқда.\nУларга кўра, ватанида диний-сиёсий айбларга юз тутаётган Шомуроджон Қосимов Ўзбекистонга топширилгани тақдирда уни 2010 йилда Ўзбекистон қамоқхонасида вафот этган Зайниддин Асқаровнинг тақдири кутади.\nТуркия 1999 йилда Тошкент портлашларида айбланиб, маҳкум этилган Зайниддин Асқаровни Ўзбекистонга топширгани учун ҳануз танқид қилинади.\nҲимоячисига кўра, Шомуроджон Қосимов 4 ойдирки, Истанбулдаги Бакиркўй қамоқхонасида қолмоқда.\nБи-би-си билан суҳбатда Абдуҳалим Йилмаз унинг мижози ўзига қўйилган айбларни мутлақо рад этишини айтди.\nУнга кўра, Қосимов намоз ва Қуръон ўқигани учун таъқиб қилинаётганини айтган.\n"Ўзбекистондан давлат қораловчиси имзоси билан келган ҳужжатларда Шомуроднинг конституциявий тузумга тажовуз тажовуз қилгани" айтилади. Аммо Ўзбекистон адлия идораларининг ёзишмаларида Қосимовнинг жиноят содир этганига доир бирон далил келтирилмаган", - дейди Абдуҳалим Йилмаз.\nҲимоячи Туркия маҳкамаси Шомуроджон Қосимовни Ўзбекистонга топширмайди, деб умид қилаётганлари, аммо экстрадиция қилиниш хавфи сақланиб қолаётганини айтади.\n"Агар маҳкама қораловчининг талабини қондириб, Қосимовни Ўзбекистонга топшириш ҳақида қарор чиқарса, биз бу қарор устидан Анқарадаги аппеляция маҳкамасига шикоят этамиз", - дейди Абдуҳалим Йилмаз.\nУнга кўра, Туркиядаги БМТ идораси ҳануз Қосимовнинг аризаси юзасидан қарора қабул қилмаган.\nТуркияда вақтинчалик бошпана топган қочқинлар одатда Туркияда БМТнинг қочқин мақомини олиш ва учинчи давлатга жойлаштирилиш тартиби ўта қийин ва узоқ жараён эканидан шикоят қилиб келадилар.\nЖаноб Йилмазга кўра, Шомуроджон Қосимовнинг ҳомиладор аёли ва икки фарзанди Истанбулдаги ижарага олинган уйда, қийин шароитларда яшашмоқда.\nТуркиядаги "Ўзбеклар бирлиги" ноҳукумат ташкилоти Шомуроджон Қосимовни Ўзбекистонга топширмаслик талаби билан кампания бошлаган.\nТашкилот раҳбари Адам Челик турк ҳукуматини ўзи имзолаган халқаро ҳужжатларни ҳурмат қилмасликда айблайди.\n"Бу ерда Туркия ҳукумати айбдор. Чунки Туркия аъзоси бўлган Оврўпо Инсон ҳақлари маҳкамаси ҳамда Бирлашган Миллатларнинг инсон ҳақларига доир конвенцияларида "сиёсий қочқинларни қайтариш мумкин эмас" деб аниқ -таниқ айтилган. Аммо турк қораловчиси Шомурод Қосимовнинг Ўзбекистонга қайтарилишини талаб қилмоқда. Биз Туркия ҳукуматидан ўзи имзолаган битимларга амал қилишини талаб қилаяпмиз", дейди Адам Челик.\nЖаноб Челикнинг айтишича, Туркия Шомуроджон Қосимовни Ўзбекистонга топширса, Ўзбекистондаги қийноқларга шерик бўлади.\n"Биз ҳам турк ватандошлари сифатида Ўзбекистондаги қийноқларга шерик бўламиз. Биз буни маҳкамада ҳакам ва қораловчиларга тушунтиришга ҳаракат қилдик",- дейди Адам Челик.\nУ Қосимовнинг Ўзбекистонда ҳеч қандай жиноят содир этмагани, ҳеч қандай экстремистик ташкилот аъзоси бўлмагани, фақат намоз ўқигани учун таъқиб қилинаётганини урғулайди.\nТуркиялик фаолларга кўра, ўзбек фуқароларидан виза талаб қилмайдиган ушбу мамлакатда бошпана излаётган ўзбеклар сони кундан-кунга ортмоқда.\nАйрим рақамларга кўра, биргина Истанбулнинг ўзида бир неча минг ўзбекистонлик қочқинлар бўлиши мумкин.\nАдам Челикнинг айтишича, Туркияда бошпана излаётган ўзбек қочқинларининг аниқ сони маълум эмас.\n"Уларнинг кўпчилиги шахсини тасдиқловчи ҳужжат ёки паспортсиз юришади. Полиция ушласа, Ўзбекистонга қайтариб юборади", -дейди Адам Челик.\nУнинг таъкидлашича, ўзбек қочқинлари атрофида юзага келган вазият Туркия ҳукумати ҳамда суд тизими ўртасидаги чигал муносабатларнинг натижасидир.\n"Суд тизими билан ҳукумат ўртасида бир муаммо бор. Суд тизими Туркия ҳукумати имзолаган халқаро ҳужжатларни писанд қилмайди. Ҳакамлар демократия ва инсон ҳақларига эътибор бермайдилар, аксинча, диктаторликни қўллаб-қувватлайдилар. Аммо Адлия вазири бу мажбуриятларнинг бажарилишини назорат қилиши, уни тадбиқ этмаганларни ишдан олиши керак. Афсуски, буни кўрмаяпмиз", - дейди Истанбулдаги "Ўзбеклар бирлиги" ноҳукумат ташкилоти раҳбари.


Бревефлора – medu.uz – Дорилар ҳақида маълумотлар ўзбек тилида\nHome Йўриқномалар Бревефлора\nПрепаратнинг савдо номи: Бревефлора\nҲар бир капсула қуйидаги 5 млрд фаол бактериялар штаммини сақлайди:\nLactobacillus casei 1,5 млрд. КҲБ (КОЕ)\nLactobacillus rhamnosus 1,25 млрд. КҲБ\nLactobacillus acidophilus 0,75 млрд. КҲБ\nBifidobacterium longum 0,75 млрд. КХБ\nBifidobacterium breve 0,75 млрд. КҲБ\nЁрдамчи моддалар: мавжуд эмас\nТаърифи: Оқ/оқ капсулалар. Капсула ичидагиси: оқдан оч сариқ ранггача бўлган гранулаланган кукун.\nATC коди: A07FA90\nБревефлора капсулалари ичак микрофлораси мувозанатини органик бирикмаларини ишлаб чиқариш йўли билан йўлга солувчи лиофилизация қилинган сут кислотасини ҳосил қилувчи бактериялар ва бифидобактерияларни сақлайди. Бу органик бирикмалар сут кислотаси, водород пероксиди ва сирка кислотасини ўз ичига олади ва улар ичакнинг кислотали муҳитини оширади хамда кўпгина зарарли бактерияларни кўпайишига тўсқинлик қилади. Сут кислотасини ҳосил қилувчи бактериялар ингичка ва йўғон ичакда табиий тарзда ишлаб чиқарилади ва овқат ҳазм қилувчи ферментларнинг нормал функцияси учун зарур бўлган балансни бир маромда сақлаб туришда иштирок этади.\nLactobacillus Casei меъда-ичак йўлларида сут кислотасини ҳосил қилувчи бактерияларни хаддан зиёд кўпайишини олдини олади. Lactobacillus Casei диареяни камайтиради ва организмда микрофлорани модификациясига ёрдам беради.\nLactobacillus Rhamnosus организмнинг, биринчи навбатда ичакнинг нормал микрофлорасини бир қисми бўлган бактериялардир. Бу бактериялар меъда ва ичакда патоген бактерияларни ўсишини бартарф этиш учун зарур бўлган “яхши бактериялар” балансини бир маромда сақлаб туради. Lactobacillus Rhamnosus янги туғилган чақалоқлар ва болаларда ротавирусли ва бошқа вирусли инфекциялар томонидан чақирилган диареяни олдини олиш ва давқолаш учун ишлатилган. Бу маҳсулот шунингдек антибиотикларни қабул қилиш вақтида юз бериши мумкин бўлган диареяни даволаш учун хам ишлатилади.\nLactobacillus acidophilus бактерияларининг штаммлари овқат вақтида ажралиб чиқадиган меъда кислотаси ва ўт кислоталарининг тузлари томонидан шикастланмай, ичаккача етиб боради. Ичакка тушганидан сўнг, улар колониялар ҳосил қилади, иммун хужайраларни қувватлайди ва зарарли бактерияларни яшаб қолишига тўсқинлик қилувчи соғлом сут кислотаси муҳитини ҳосил қилади. Lactobacillus acidophilus бактериялари кислотали муҳитда кўпаяди ва бошқа микроорганизмларнинг ҳаёт фаолияти учун нохуш шароитларни яратувчи ферментларни ишлаб чиқаради. Улар озуқа моддалари учун бошқа микроорганизмлар (масалан, E.coli) билан рақобатлашган ҳолда, ингичка ичакда ўз фаолиятини кўрсатади. Улар шунингдек ёғлар, оқсиллари ва сут маҳсулотларини ҳазм қилинишида ёрдам берувчи фермент – лактаза ферментини ишлаб чиқаради, шу йўл билан лактозага сезувчанликни пасайтиради. Бундан ташқари, бактериялар холестериннинг метаболизмида иштирок этади ва шу йўл билан юрак ишемик касаллигини потенциал ривожланиш хавфини камайтиради.\nBifidobacterium longum and Bifidobacterium breve энг аввало йўғон ичакда колониялар ҳосил қилади. Бу ерда улар антителоларни ишлаб чиқарилишига ёрдам беради, организмни токсинлардан ҳимоя қилади ва кераксиз бактерияларни, уларни ичакнинг шиллиқ қаватига бирикиб олишини рақобатли блоклаш йўли билан ривожланишини тормозлайди.\nПробиотикларнинг самарадорлиги, уларни меъданинг кислотали муҳитида ва ўн икки бармоқ ичакнинг ишқорий шароитида барқарор қолиш хусусияти, шунингдек йўғон ичакинг шиллиқ қаватига бирикиб олиши ва у ерда колонияларни ҳосил қилиши билан боғлиқ. Меъда ва ингичка ичакдан ўтганидан сўнг, яшаб қолган барқарор пробиотиклар йўғон ичакда вақтинчалик қолади.\nБревефлора капсула қуйидагиларда қўлланилади:\nичак микрофлорасини нормалаштиришда ва тутиб туришда;\nчақалоқлар, болалар ва катталарда диареяни даволаш ва олдини олишда;\nчақалоқлар, болалар ва катталарда меъда ичак йўлларининг вирусли ва бактериал инфекциялар каби ичак микрофлораси дисбаланси оқибатидаги овқат хазм бўлишини бузилиши;\nантибиотикларни қабул қилиш билан боғлиқ диареяда;\nқорин бўшлиғи ва кичик тос аъзоларининг нурли терапияси оқибатидаги диарея;\nичакни таъсирланиш синдроми(ИТС) да; тутиб турувчи терапия сифатида\nсоғлом иммун тизимини бир маромда тутиб туришда қўлланади.\nКатталар ва 12 ёшдан ошган болалар: 1 капсуладан кунига 1-3 марта буюрилади.\n2 ёшдан 12 ёшгача бўлган болалар: 1 капсуладан кунига 1-2 марта буюрилади.\nЧақалоқлар ва 2 ёшгача бўлган болалар: 1 капсуладан кунига 1 марта буюрилади.\nСамараси юқори бўлиши учун, капсулаларни овқат билан қабул қилиш лозим. Капсулани юта олмайдиган болалар ва гўдаклар учун: дорини қобиғини очиб, ош қошиқга ичидаги моддаларини (кукун) тўкиб, сув/сут билан аралаштиринг.\nНожўя самаралари одатда жуда аҳамиятсиз бўлиб, кўпроқ овқат ҳазм қилинишининг метеоризм каби бузилишларини ўз ичига олади. Ножўя самралар юз берган тақдирда хам, улар препаратни қабул қилиш тўхтатилганидан кейин йўқолади. Агар симптомлар ўтиб кетмаса, шифокорга мурожаат қилиш керак.\nБревефлора капсулаларини препаратнинг компонентларига ва сут кислотаси маҳсулотларига юқори сезувчанлиги бўлган пациентларда қўллаш мумкин эмас.\nАнтибиотиклар Бревефлора билан ўзаро таъсирга киришади. Антибиотикларни бирга қўлланиши Lactobacillus нинг самрадорлигини пасайтириши мумкин. Бу ўзаро таъсирга йўл қўймаслик учун Lactobacillus маҳсулотларини антибиотикларни қабул қилишдан ҳеч бўлмаганда 2 соат олдин ёки кейин қабул қилиш тавсия этилади.\nҲар қандай бузилишларни даволаш учун пробиотикларни қабул қилиниши шифокор назорати остида амалга оширилиши лозим. Пробиотиклар алкоголь ёки иссиқ ичимликлар билан бир вақтда ишлатилмаслиги лозим.\nЎрамдаги яроқлилик муддатини текширинг ва яроқлилик муддати ўтганидан сўнг ишлатманг.\nҲомиладор ва эмизикли аёллар, препаратни қабул қилишдан олдин шифокор билан маслаҳатлашишлари лозим.\nПрепаратни бир марта қабул қилинганидан сўнг дозани ошириб юборилиш симптомларини юз бериш эҳтимоли кам.\nДаволаш симптоматик бўлиши лозим.\n10 капсула блистерда. 1 блистер йўриқномаси билан бирга картон ўрамга жойланган.\nСалқин, қоронғи ва қуруқ жойда, 25°С дан паст бўлган ҳароратда сақлансин.